АҚШ президентлигига номзод Обамани танқид остига олди\n08:25 / 06.05.2015 760\nАҚШ президентлигига Республикачилар партиясидан номзодини кўрсатишини маълум қилган Майк Хакаби ўзининг дастлабки чиқишида амалдаги президент Барак Обама маъмуриятини танқид остига олди.\nЖумладан, у ноқонуний муҳожирлар масаласига тўхталиб ўтди. Обама бу масалани ҳал қилиш учун махсус амнистия беришни таклиф қилганди, аммо Хакаби бунга қарши. Унинг фикрича, ноқонуний миграция муаммоси чегараларни қатъий назорат остига олиш йўли билан ҳал қилиниши лозим.\nБундан ташқари, у Эрон қиёфасидаги “жиҳодчилик” билан курашишга ваъда берди. Унинг фикрича, “Исроилнинг тинч аҳолисини қириш учун ракета ишлаб чиқараётган радикаллар” билан музокаралар ўтказишнинг ўзи нотўғридир.\nАҚШ президентлигига сайловлар 2016 йилнинг кузида бўлиб ўтади. 59 ёшли Хакабидан ташқари, республикачилар партиясидан сайловолди кампаниясида иштирок этиш ниятини уч нафар сенатор – Марко Руби, Тед Круз ва Рэнд Пол билдирган. Демократлар партиясидан номзодлар сони эса камроқ – Ҳиллари Клинтон ва сенатор Берни Сандерс.


Афғонистонда АҚШ ҳаво ҳужуми хабари текширилмоқда - BBC O'zbek\nАфғонистонда АҚШ ҳаво ҳужуми хабари текширилмоқда\nАфғонистон расмийлари хабар қилишларича, мамлакат жанубидаги Лўғар вилоятидаги текшириш нуқтаси ҳаво ҳужумига тутилгани оқибатида камида саккиз Афғон аскари ҳалок бўлган, бир нечаси яраланган.\nҲудуд Афғонистон армияси текшириш нуқтаси бўлган.\nЛўғар вилояти расмийларига кўра, ҳужумни АҚШ тикучари амалга оширган.\nАфғон армияси қўмондони айтишича, ҳодиса душанба куни содир бўлган.\nАрмия текшириш нуқтаси устида Афғонистон байроғи кўриниб турган, икки АҚШ тикучари ҳаводан ҳужум қилганлар, деб айтган армия сўзчиси.\nҲаво ҳужуми Афғонистондаги халқаро кучлар ҳарбийлари томонидан уюштирилгани тасдиқлангани йўқ.\nЛекин гувоҳлар сўзларига кўра, хорижийлар ҳужум қилганлар, дея хабар қилади Би-би-си мухбири.\nАфғонистон армиясида бир неча ҳужумчи тикучарлар мавжуд.\nАфғонистондаги халқаро кучлар сўзчиси ушбу ҳодисадан хабардор эканликларини ва ҳодиса текширилаётганини маълум қилган.\nЛўғар вилояти ҳудудининг аксарини Толибон назорат қиладиган вилоят ҳисобланади.\nҲозирги пайтда Афғонистонда 10 мингтача хорижий ҳарбий қолган.\nЎтган йили НАТО қўшинларининг Афғонистондаги жанговор амалиётлари тугатилгани эълон қилинганидан кейин чет эллик ҳарбийларнинг у ердаги асосий вазифаси Афғон қуролли кучларини ҳарбий тайёграликдан ўтказиш ва маслаҳат бериш бўлиб қолган.\nАгар жуда зарур бўлиб қолса, Афғон армиясининг жанговор амалиётларига хорижликларнинг кўмаклашишига рухсат берилган, шунда ҳам уларнинг роли чекланганлиги айтилади.\nАфғонистонга 2001 йилда хорижий қўшинлар киритилганидан кейин уларнинг Афғон тинч фуқаролари ва ҳарбийларига ҳужумлари кўп марта кузатилган, бундай ҳужумлар Афғон ҳукумати ва оддий одамларининг ғазабларига сабаб бўлган.


Statistika qo'mitasi — Замонавий жамиятда хизматлар соҳасининг ўрни қандай?\nNashr etilgan: 28/03/2018\nБердиқулов Қобил Ғуломович,\nХизматлар соҳаси статистикаси бошқармаси бошлиғи\nНима учун хизматлар соҳаси мамлакат ривожи учун муҳим ҳисобланади?\nМамлакатнинг иқтисодий ҳолатини баҳолашда хизматлар соҳасининг кўлами, таркиби ва ривожланиш даражаси алоҳида ўрин тутади.\nХизматлар соҳаси - саноат ва қишлоқ хўжалиги билан бир қаторда иқтисодиётнинг учта асосий таркибий қисмларидан бири ҳисобланади. Хизматлар соҳасининг ЯИМдаги улуши бўйича мамлакат иқтисодиётининг тараққиёт даражасини баҳолаш мумкин. Иқтисодий ривожланган мамлакатларда ЯИМ ўсишининг асосий қисми хизматлар соҳасига тўғри келади.\nМисол учун, 2016 йилда хизматлар соҳасининг ЯИМдаги улуши АҚШда 78 % ни, Европада 70 % дан ортиқни, Хитойда - 51,6 % ни ташкил қилган. МДҲ давлатларида, масалан, Қозоғистонда бу кўрсаткич 54,2 %, Белорусда 48,0 % ни ташкил этган. Ўзбекистонда бу кўрсаткич 2017 йил январь-декабрь ойларида 47,3 % га тенг бўлди.\nШу билан бирга, хизматлар соҳаси иқтисодий ривожланган мамлакатларда иқтисодиётнинг ва банд бўлганларнинг асосий қисмини ташкил этади. Бугунги кунда Ўзбекистон иқтисодиётида банд бўлган аҳолининг 49,7 % ни хизматлар соҳаси ташкил этади.\nЗамонавий шароитда хизматлар соҳаси бўш вақтни кўпайтиришга ёрдам беради, жамият ва одамларнинг эҳтиёжларини янада кўпроқ қондириш ва ошириш имкониятини яратади ҳамда замонавий ҳаёт сифатини шакллантиришнинг муҳим элементи сифатида намоён бўлади.\nИқтисодий фаолиятнинг ўзига хос тури сифатида хизматлар соҳаси инсоният тараққиётининг илк босқичларида пайдо бўлиб, моддий ишлаб чиқаришнинг юксалиши - жамиятда бевосита моддий бойлик ишлаб чиқармайдиган кишиларни қамраб олиш имконияти сифатида белгиланди. Энг аввало, маъмурий фаолиятнинг ихтисослашуви (дастлабки жамиятдаги йўлбошчилар, жамиятнинг давлат ташкилотлари маъмурий аппарати), руҳонийлар томонидан ижтимоий хизматлар кўрсатилиши, мулк ҳуқуқларини ҳимоя қилиш бўйича хизматлар (профиссионал армия, судьялар) пайдо бўлди.\nЖамиятнинг ривожланиши билан хизматларнинг янги янги соҳалари пайдо бўлди. Қадимги жамиятда деярли замонавий хизматларга мос келадиган транспорт, савдо, илм-фан, соғлиқни сақлаш, таълим, молия, маданият, дам олиш ва ҳ.к. каби кенг кўламли хизматлар кўрсатилди. Фақат XIX-XX асрларда уларга нисбатан бирмунча янги турлар – алоқа, маркетингнинг айрим турлари, аудиторлик хизматлари қўшилди.\nXX асрнинг ўрталаригача хизматлар соҳаси нисбатан иккиламчи иқтисодий фаолият деб ҳисобланди. Гарчи у ишчиларнинг жуда катта қисмини қамраб олсада, асосан паст даражадаги малакага эга бўлган ходимлар (айниқса, хизматлар кўрсатишнинг энг катта соҳаси бўлган савдо соҳасида) эди. Айнан хизматлар соҳасининг иқтисодиётдаги паст роли туфайли XVIII асрдан XX аср ўрталаригача бу соҳадаги иш умуман жамият бойлигини кўпайтирмайди деб ҳисобланди.\nХизматлар соҳасининг ривожланиш даражаси жуда паст бўлганлигининг асосий сабаблари давлат мулкининг устуворлиги ва хизматлар соҳасини молиялаштиришда қолдиқ принципи асосида амалга оширилганлиги бўлди.\nАҳоли истеъмол бюджетида хизматлар улушининг жуда паст даражаси юзага келди, бу эса ниҳоятда чекланган ассортиментдаги ва паст сифатли маҳсулотларга бўлган талаб ва тўлов қобилиятининг деформациясига олиб келди. Турмуш, дам олиш ва бўш вақт соҳасида сифат стандартларининг жуда пастлиги моддий ишлаб чиқаришнинг ривожланишига таъсир кўрсатди. Хизматлар кўрсатиш соҳасидаги корхоналарнинг моддий-техника базаси ибтидоий даражадалиги билан ажралиб турарди (маҳаллий саноат деярли зарур ускуналарни ишлаб чиқаришга йўналтирилмаган), малакаси паст ишчи кучидан фойдаланилган, чунки хизматлар соҳасида меҳнат ҳақи энг паст даражада эди ва юқори малакали ишчилар бошқа тармоқларга ёки яширин фаолият турларига кетиб қолишар эди.\nХизматлар соҳасида барқарор ривожланиш XX асрнинг иккинчи ярмида нафақат ривожланган, балки ривожланаётган мамлакатларда ҳам кузатилди. Натижада хизматлар соҳасининг кўлами кенгайди ва мамлакат ЯИМнинг катта қисмини эгаллади.\nХизматлар соҳасининг ўсишига нима таъсир кўрсатди?\nТурли хилдаги хизматларга бўлган талабнинг ошишини бир қатор омилларнинг таъсири билан изоҳлаш мумкин.\nФаровонликнинг ошиб бориши натижасида истеъмолчиларнинг мунтазам амалга ошириладиган, масалан, йиғиштириш, тозалаш, овқат тайёрлаш ва ҳ.к. каби ишларини енгиллаштиришга бўлган истаклари қулай хизматлар саноатининг ривожланишига олиб келди.\nДаромадларнинг ошиши ва қўшимча бўш вақтнинг пайдо бўлиши дам олиш ва спорт билан шуғулланиш каби бир қатор хизматларга бўлган талабни оширди.\nУй шароитида юқори технологик маҳсулотлардан (шахсий копьютерлар, мултимедияли аудио ва видео ускуналари, хавфсизлик тизимлари) фойдаланишнинг ўсиши уларни ўрнатувчи ва техник хизмат кўрсатувчи мутахассисларга бўлган эҳтиёжни оширди.\nБозор хизматлари тўхталадиган бўлсак, бозорлар ва технологияларнинг такомиллаштирилиши компанияларнинг бозор тадқиқотлари, маркетинг ишланмалари ва техник маслаҳатлар билан шуғулланувчи корхоналарга бўлган эҳтиёжларини кучайтиради. Бундан ташқари, доимий харажатларни қисқартириш зарурияти компанияга махсус хизматларни мустақил бажариш билан боғлиқ қўшимча харажатлар қилгандан кўра тайёр хизматни сотиб олишга мажбур қилади. Компаниялар бажонидил хизматларни сотиб олишади, чунки бу ўзларининг ишлаб чиқаришига қўшимча капитал қўйилмалар киритилишини олдини олади ва шу билан мослашувчанликни сақлайди.\nВа ниҳоят, кўплаб компаниялар ўз фаолиятларини юқори даражада ихтисослашган соҳаларда жамлашга ҳаракат қилади. Улар ёрдамчи фаолият турларидан хусусан, сақлаш ва ташишдан воз кечишади, шу тариқа хизматлар соҳасининг кенгайишини рағбатлантиради. Буларнинг барчаси, ўз навбатида, хизматлар соҳасининг ўсишига олиб келади.\nХизматлар соҳасининг иқтисодиётдаги ўрни ва таъсирининг ошиши хизматларни таснифлаш ва хизматлар соҳасини тартибга солиш даражасини аниқлаш мақсадида тадқиқодлар ўтказиш зарурлигини талаб қилди.\nХизматлар нима асосида таснифланади?\nҲозирги вақтда иқтисодий фаолият турлари бўйича хизматларни таснифлаш “Ўзстандарт” агентлигининг 2015 йил 19 январдаги 05-612-сон қарори билан тасдиқланган ва жорий этилган Ўзбекистон Республикаси иқтисодий фаолият турлари бўйича Маҳсулотларнинг (товарлар, ишлар, хизматларнинг) статистик таснифлагичига (МСТ) мувофиқ амалга оширилади.\nБозор хизматлари қандай шакллантирилади?\nБозор хизматлари ҳажми барча иқтисодий фаолият турлари бўйича маҳсулотларнинг (товарлар, ишлар, хизматларнинг) статистик таснифлагичига асосан таснифланган хизматларнинг тегишли қисми (G-S секциялар) бўйича шакллантирилади:\n1. Алоқа ва ахборотлаштириш хизматлари.\n2. Молиявий хизматлар.\n3. Транспорт хизматлари.\n4. Яшаш ва овқатланиш хизматлари.\n5. Савдо хизматлари.\n6. Кўчмас мулк билан боғлиқ хизматлар.\n7. Таълим соҳасидаги хизматлар.\n8. Соғлиқни сақлаш соҳасидаги хизматлар.\n9. Ижара хизматлари.\n10. Компьютерлар ва маиший товарларни таъмирлаш бўйича хизматлар.\n11. Шахсий хизматлар.\n12. Меъморчилик, муҳандислик изланишлари, техник синовлар ва таҳлил соҳасидаги хизматлар.\n13. Бошқа хизматлар.\nЎзбекистон Республикасида иқтисодий фаолият турлари бўйича хизматларнинг статистик ҳисоби Ўзбекистон Республикаси Вазирлар Маҳкамасининг 2016 йил 26 февралдаги “2016-2020 йилларда хизматлар соҳасини ривожлантириш дастури тўғрисида”ги 55-сон қарори билан тасдиқланган Хизматлар соҳасини ривожлантириш дастурига мувофиқ амалга оширилади.\n2017 йил январь-декабрь ойларида иқтисодий фаолият\nтурлари бўйича бозор хизматлари таркиби, % да\nЗамоновий иқтисодиётда хизматлар соҳасининг тутган ўрни ушбу соҳада иқтисодий ўсишга асос бўладиган муҳим омиллар шакллантирилиши билан изоҳланади. Булар айнан, янги илмий маълумотлар, ақлий капитал, ахборот технологиялари, молиявий хизматлар сектори, консалтинг ва б.қ.\nИнвестицияларни жалб қилиш, хизматлар кўрсатиш соҳасида инновацион технологиялардан фойдаланиш, сифатини ошириш, кўрсатилаётган хизматлар турлари ва таркибидаги ўзгаришлар янги хизмат турларини ривожлантиришга кўмаклашади.\nБозорда янги хизматларнинг пайдо бўлиши истеъмолчиларнинг истиқболли талаблари билан белгиланади ва жаҳон илмий-технологик ривожланишининг сўнгги тенденцияларига ва инновацион янгиликларга асосланган. Хизматлар инновацияси нафақат янги ёки янгиланган хизмат турларини пайдо бўлишига боғлиқ, шунингдек, хизматлар кўрсатиш жараёнлари ва технологик операцияларини такомиллаштириш билан боғлиқ бўлиб, умуман олганда, улар истеъмол қийматини оширишга йўналтирилган.\nТехнологик инновацияларнинг моҳиятини аниқлашда янги маҳсулотлар (маҳсулот, ишлаб чиқариш воситалари) яратиш технологияси ва ушбу маҳсулотлар асосида тақдим этиладиган хизматлар ўртасидаги аниқ чегарани аниқлаш мушкул. Бу масалан, GPS, биотехнология, косметологияни яратиш ва қўллаш ва б.қ. Шунинг учун, хизмат кўрсатиш соҳасининг инновацион технологик ривожланиши ва кучли илмий-техник мажмуани яратиш устувор йўналишларидан бири ҳисобланади.\nРеспубликамизда қандай янги хизмат турлари пайдо бўлди?\nЭлектрон тижорат. Замонавий ахборот дунёсида Интернетни кенг тарқалиши, логистика, электрон тўлов ва электрон ҳужжат айланиши тизимларининг пайдо бўлиши натижасида савдонинг янги шакли электрон тижорат (товарлар, ишлар, хизматлар олди-сотдиси бўйича ахборот тизимларидан фойдаланилган ҳолда тузилган шартномага мувофиқ амалга ошириладиган) фаол ривожланмоқда .\nЭлектрон тижорат республика иқтисодиётининг ажралмас қисмига айланди. Кўплаб истеъмолчилар Интернет тармоғи орқали хизматлардан фойдаланиб, товарларни сотиб олишмоқда. Тижорат ташкилотлари эса тадбиркорлик фаолияти билан шуғулланишда ушбу тармоқларнинг имкониятларидан фойдаланишмоқда.\nМасофавий таълим. Тармоқли ахборот технологияларининг жадал ривожланиши таълим соҳасининг янги истиқболларини очиб берди. Замоновий таълим ва ахборот технологияларининг бирлашиши янги интеграциялашган таълим технологияларини хусусан, Интернет-технологиялари асосида шакллантириш имконини берди. Масофавий таълим электрон ўқув қўлланмалари ёрдамида олинган назарияни мустаҳкамлаш учун қўшимча маълумотларни деярли ҳар қандай жойдан юклаб олиш, бажарилган ишни топшириш, ўқитувчи билан маслаҳатлашиш имкониятини ўз ичига олади.\nЭлектрон соғлиқни сақлаш. Мамалактимиз Президентининг ташаббуси билан аҳоли саломатлигини мустаҳкамлаш, тиббий хизмат сифати ва самарадорлигини ошириш бўйича ислоҳотлар амалга оширилмоқда. Республика электрон тиббий хизматларни ривожлантириш маркази “УзМедИнфо” томонидан “Соғлиқни сақлаш” ахборот тизими мажмуи (миллий интеграциялашган соғлиқни сақлаш ахборот тизими) яратилди.\n2017 йил август ойидан бошлаб, Интернет тармоғи орқали ягона электрон рўйхатга олиш ва шифокор қабулига ёзилиш автоматлаштирилган ахборот тизими “Электрон поликлиника”\nиш бошлади. Бугунги кунда Тошкент шаҳри ва айрим ҳудудлардаги кўплаб оилавий поликлиникаларда марказлаштирилган маълумотлар базаси яратилиб, амбулатория картаси ва касаллик тарихи электрон тизими йўлга қўйилган.\nТизимнинг афзаллиги – маълумотларни автоматик рўйхатга олиш имкониятлари, оилавий шифохоналарда ягона электрон амбулатория тиббий картасини юрғизиш, аҳоли учун эса – уйдан чиқмасдан туриб шифокор қабулига ёзилиш, фуқаролар учун қулай бўлган вақтда бепул тиббий хизмат олиш ҳисобланади.\nБанк соҳасида инновациялар. Банкдаги бизнес-жараёнларни автоматлаштириш банк операцияларини янада самарали бошқариш, мижозларни сақлаб қолиш, банк ходимлари фаолиятини оптималлаштириш ва бўлинмалар ўртасида ўзаро алоқаларни ўрнатишга ёрдам беради. Бироқ, автоматлаштиришнинг асосий вазифаси доимий мижозлар оқимини жалб қилиш ва уларнинг қизиқишларини сақлаб қолиш учун маълумотлар тузилмасини яратиш ҳисобланади.\nЗамонавий автоматлаштириш тизимлари барча сўровларни улар қандай шаклда келиб тушганлигига қарамасдан бир-бири билан боғлаши мумкин. Масалан, телефон орқали, чат орқали, банк веб-сайтидаги шакл орқали ёки шахсан ташриф орқали. Шунинг учун бирламчи манбалар, яъни телефон суҳбатларини ёзиш, мижознинг ёзма хабарлари ва муаммоларни ҳал қилиш тарихи сақланади.\nҲозирги вақтда кредит ва операцион фронт-офислардан кенг фойдаланилмоқда. Кредит фронт-офисларнинг афзаллиги шундаки, у жалб қилинган ходимлар сонига таъсир қилмаган ҳолда фаол хизматларга нисбатан 25 % кўпроқ сўровларни қабул қилиш имконини беради.\nТизимнинг такомиллаштирилган муҳим жиҳати “Тасдиқловчи ягона ойна” бўлди. Ушбу бўлим жисмоний ва юридик шахслар томонидан берилган кредит аризаларига виза қўйиш жараёнларини оптималлаштиришга мўлжалланган. "Ягона ойна"да банк мутахассислари кредит олиш учун берилган аризаларнинг навбатини, яъни амалга оширилаётган аризалар, шунингдек, қарор қабул қилиш учун барча керакли ахборотларни кўришлари мумкин. Конвейер усулида ёндашув меҳнат унумдорлигини оширишга ёрдам беради ва кредит аризаларини кўриб чиқиш вақтини сезиларли даражада камайтиради, айниқса, жараёнга бир нечта банк экспертлари жалб қилинган бўлса.\nТранспортда инновациялар. Бугунги кунда Тошкент шаҳрида шаҳар йўловчи ташиш транспортининг манзилини аниқлаш бўйича электрон илова ишлаб турибди. Бу йўловчиларга транспортнинг келиш вақти ва жойини билиш имконини беради. Бундан ташқари, юкларни автомобил транспортида ташиш бўйича хизматни буюртма қилиш бўйича махсус мобил иловалар ҳамда шаҳарлараро ва халқаро автобус рейсларига билетларни брон қилиш ва буюртма қилиш электрон тизими ишлаб чиқилмоқда.\nИнновацион хизматларнинг хилма-хиллигига қарамасдан, электрон иловаларнинг иш самарадорлиги Интернет-технологияларга боғлиқлигини ҳам инобатга олиш керак. Яқин келажакда Ўзбекистон Республикаси Президентининг топшириғига биноан Интернетга уланиш тезлигини 2018 йилнинг ўзида камида тўрт баробар ошириш, уни 2020 йилгача МДҲ давлатлари даражасига етказиш ҳамда Интернетга кириш нархини пасайтириш режалаштирилган.\nХулоса қилиб айтганда, иқтисодий ривожланишнинг энг муҳим қонуниятларидан бири бу иқтисодий ўсишнинг миллий иқтисодиётда хизматлар ўрнининг ошиб бориши билан ўзаро боғлиқлигидир.\nМиллий иқтисодиётни ислоҳ қилиш жараёнлари нафақат хизматлар соҳасида юқори кўрсаткичларга эришишга, балки уни янада ривожлантириш учун зарур шарт-шароитларни яратишга ёрдам беради.\nХизматлар таркибининг сифат жиҳатдан кенгайиши янги иш ўринларини яратиш, инвестицион фаолиятни фаоллаштириш, илғор ахборот-коммуникация технологияларини ривожлантириш ва самарали бошқарув усулларини жорий қилиш учун зарур бўлган хизматлар соҳасига хорижий капиталнинг кириб боришини ошириш ҳамда солиқ ва пул-кредит сиёсатини такомиллаштириш имконини беради.\nБуларнинг барчаси Ўзбекистонда хизматлар ишлаб чиқариш ва истеъмол қилишнинг оқилона таркибини шакллантириш ҳамда келажакда аҳоли турмуш даражаси ва сифатини оширишни таъминлаш имконини беради.


Британиянинг Brand Finance консалтинг компанияси дунёнинг энг қиммат брендлари анъанавий рейтингини эълон қилди. 5 йил ичида биринчи марта Apple энг қиммат бренд номини ўзига қайтара олди.\nApple брендининг қиймати 263,3 млрд долларга баҳоланган. Компания ўз бренди қиймати 200 млрд доллардан ошган тарихдаги иккинчи компанияга айланди. Бундай кўрсаткичга 2020 йилда биринчи бўлиб Amazon эришган эди. Жефф Безос компанияси 2018 йилдан 2020 йилгача рейтингда етакчилик қилиб келганди.\nApple охирги марта энг қиммат бренд бўлган 2016 йилдан бери деярли 2 карра қимматлаган – 5 йил аввал у 145,9 млрд долларга баҳоланган. Таъкидлаб ўтиш жоиз, бир йил ичида ушбу бренд 87 фоизга қимматлаган. Brand Finance бу баҳосини бренднинг технологик компаниялар бизнеси диверсификацияси билан тушунтирмоқда.\n2-ўринни охирги 3 йил етакчиси Amazon эгаллаган. Ушбу бренд қиймати 254,2 млрд долларга баҳоланган. 2020 йилдан бери унинг қиймати 15 фоизга ошган. Таҳлилчиларнинг таъкидлашича, интернет-ретейлер пандемия ва унинг ортида киритилган чекловлардан фойда кўра олган саноқли компаниялардан бири ҳисобланади.\n3-ўринни Google бренди эгаллаган. У 191,2 млрд долларга баҳоланган. Бренд бир йил ичида бор-йўғи 1 фоизга қимматлаган. “Google пандемия натижасида тарихда биринчи марта даромадининг пасайишини қайд қилди. Компания даромадининг катта қисми рекламадан олинади, ушбу сегмент эса ўтган йил маркетинг бюджетлари қисқариши сабабли кучли зиён кўрди”, деб тушунтиришган таҳлилчилар.\nШунингдек, рейтингнинг етакчи ўнталигидан Microsoft (140,4 млрд доллар), Samsung (102,6 млрд доллар), Walmart (93,2 млрд доллар), Facebook (81,5 млрд доллар), ICBC (банк хизматлари, 72,8 млрд доллар), Verizon (телекоммуникация, 68,9 млрд доллар) ва WeChat (ижтимоий тармоқ, 67,9 млрд доллар) брендлари жой олган.\nУмуман олганда, рейтингга киритилган 500 компаниядан 204таси АҚШ, 75таси Хитой, 34таси Япония, 33таси Франция, 22таси Германия ва 19таси Британия компаниялари ҳисобланади.\nТаъкидлаб ўтиш жоиз, бир йил ичида энг кўп қимматлаган бренд Tesla бўлган. У 2020 йил давомида 158 фоизга қимматлаб, қиймати 32 млрд долларга етган. Энг қиммат автомобил бренди деб Toyota тан олинган. Япон компанияси бренди 59,4 млрд долларга баҳоланган.\n18:01 / 13.05.2022\nApple ва Google ўз дўконларидаги 1,5 миллиондан ортиқ иловани ўчириб ташлайди\n20:24 / 11.04.2022\nApple Ҳиндистонда iPhone ишлаб чиқаришни бошлади\n07:24 / 09.03.2022\nApple’нинг 8 март тақдимотида нималар намойиш этилди?\n13:10 / 03.03.2022\nBMW’дан Apple’гача: Бир қатор гигант компаниялар Россия бозорини тарк этаётганини эълон қилди


Россия ушлаган Шалтай-Болтай ким? - BBC News O'zbek\nРоссия ушлаган Шалтай-Болтай ким?\nImage caption Хакер Александр Галазастиков Эстонияда яширинмоқда.\n"Шалтай-болтай" аъзолари Россияда ҳисбга олинаркан, гуруҳнинг Эстонияда яширинган аъзоси Александр Глазастиков нима учун хакерлик ишига аралашиб қолгани ҳақида айтган.\nТаллинда Би-би-си билан учрашган хакер Глазастиков қандай қилиб маълумот ўғирлаш ва уни сиздириш борасида гапириб берган.\n"Ишимдан зериккандим, бирон нарса қилгим келарди. Қандайдир қизиқ нарса" - дейди Александр Глазастиков ўзининг қандай қилиб илк бора хакерларга қўшилиб қолганини эслаб.\nГлазастиков журналист Владимир Аникеев билан бирга "Anonymous International" ни ташкил қилди. Гуруҳ кейинчалик "Шалтай-Болтай" номи билан машҳурлашди. Аникеев ҳозир Москвада ҳибсга олинган.\n"Мен асосан муҳаррирлик қилардим, айни дамда айрим таҳлиллар билан ҳам шуғулланардим. Аникеев менга юклаб олинган электрон почта мактубларини берганида, омма учун бирор қизиқроқ маълумот чиқармикин деб қараб чиқардим" - дейди Александр.\nУ гуруҳ ишига "Кремлга мухолиф бўлган сиёсий-йўналишли лойиҳа" сифатида баҳо беради. Аникеев билан ҳамкорликда Россиянинг олиймақом мулозимлари ва Кремл билан мустаҳкам алоқага эга ишбилармонларнинг шахсий мактубларини ошкор қилиш билан шуғулланишарди.\n"Ушбу маълумотлар оммага очиқ бўлишини истардик. Кремлнинг ғоявий рақиблари эдик. Кейинчалик бу ишларга бироз тижорат арашлагани рост. Биз айрим нарсаларни сотдик, эски маълумотларни пул эвазига ўчириб ташладик. Бироқ лойиҳанинг бош мақсади коррупцияга қарши курашиш эди."\nСиздирилган маълумотлар Россияда коррупциянинг кўламини кўрсатиб турарди.\n"Айрим ростгўй одамларга ҳам дуч келдик. Бироқ улар бармоқ билан санарли эди. Деярли ҳамма коррупцияга ботганди" - дейди Александр.\nСуҳбатдошимиз Президент маълумотларини бузишга ҳам бу хакерлик гуруҳи ҳаракат қилганми, деган саволга жавоб берди.\n"Путин информацион технологияларга ошно одам эмас, лекин Медведов қизиқади" - деди у.\n"Шолтай-Болтай" бир марта Бош вазир Дмитрий Медведовнинг Twitterдаги саҳифасини бузганлиги билан ҳам эсда қолган.\nОхир оқибат гуруҳ ўзига нисбатан босимларни сеза бошлади.\n"Икки йил олдин Россия ҳарбий контрразведкаси бизнинг ортимиздан тушгани ҳақида миш мишларни эшитдик. Сув ости ҳарбий базалари, уларнинг қайта қилинган конструкциялари ва аниқ манзиллари борасида айрим маълумотларни чоп қилганимиздан сўнг ҳарбийлар ғазаб отига минганди"- эслайди Александр.\nУнинг иддоа қилишича, 2016 йили Россия хавфсизлик хизмати, ФСБ, юқори мулозимларидан бири "Шалтай-Болтай"нинг кураторига айланган.\n"Бошида лойиҳа мустақил эди. Бироқ ўтган йилнинг ўрталарида Аникеев менга ФСБдан юқори лавозимли расмий келиб кураторлик ёки далоллик қилиш ҳақида гапирганини айтди" - дейди Александр.\n"Йигитлар, бизда сиз ва лойиҳангиз ҳақида аллақачон маълумот бор. Бироқ биз ҳамкорликда ишламоқчимиз. Биз хавфсизликларингизни таъминлаш учун ҳимоя қилиб турамиз. Чоп қилинадиган материалларга вето қўйиш ҳуқуқимиз бўлади. Ҳар қандай нарсани чоп қилишдан бир кун олдин бизга хабарини берасизлар. Гоҳида биз ҳам сизлардан бирор материални чоп қилишни сўраб туришимиз мумкин, деганди" - давом этади Глазастиков.\n"У ерда жентлменларча келишув бўлган. Аникеев менга кураторнинг исмини ҳеч қачон айтмаган".\n"Кўриб турганингиздек Аникеев ҳозир ҳибсда ва бундан у қўллаш бўлмаган деган хулоса чиқади".\nImage caption Хакерга кўра, Президент Путин информацион технологияларга ошно эмас.\nРоссияда уч киши "Шалтай-Болтай"га алоқадорликда гумон қилиниб ҳибсга олинди. ФСБда ҳибсга олишлар бўлди. Уларнинг ичида ФСБ ахборот хафвсизлиги маркази раҳбари ўринбосари Сергей Михайлов ҳам бор. У АҚШ манфаатлари учун хиёнат қилганликда айбланмоқда.\nРоссия расмийлари ФСБдаги ҳибсга олишларнинг "Шалтай-Болтай" иши билан алоқаси йўқлигини таъкидламоқда. Бироқ Россия матбуоти Михайлов "Шалтай-Болтай"нинг ФСБдаги куратори бўлганлиги тўғрисида хабарларни чиқарди.\nРоссия гўёки Ғарбдаги почталарни бузган хакерларни давлат миқёсида қўллагани айтиларкан, Александр "Шалтай-Болтай"нинг бу ишларга аралашганини инкор этади.\n"Бизда Россия ташқарисида бўлган бирор кимса ҳақида маълумотни бузиб ўғирлаш ёки топиш борасида ҳеч қандай қизиқиш бўлмаган. Кремл ва унинг атрофидагилардан бошқа мақсадимиз йўқ эди".\nМен Александрдан ўзини Робин Гуд ёки жиноятчи сифатида билиши билан қизиқдим.\n"Агар сиз мендан бирор электрон почтани бузиб кирдингми, деб сўрасангиз, йўқ, бундай қилмаганман. Мен маълумотни қабул қилиб олганман. Уни ўқиб, таҳлил қилиб, сайтимизга жойлаганман".\n"Қандайдир нотоза пул олганманми? Ҳа. Балки мен пул қаердан келаётганини сўрагим келмагандир. Балки бу мен томондан йўл қўйилган хатодир. Лекин бу ҳаёт. Мен бундан фахрланмайман".\n"Бентлей сотиб олмаганман"\nУнинг тан олишича, маълумотлар ўғирланганини билган, бироқ гуруҳ чоп қилган аксар материаллар "жамоатчилик қизиқишига сабаб бўлганлиги учун бу нарсани оқлаб кетса керак" - дея ўйлаган.\nХакерлик ортидан улар, хусусан, Александарнинг қанча пул ишлагани ҳам Би-би-си сўраган саволлардан бири эди.\n"Йўқ, мен бирорта уй ёки Бентлей сотиб олганим йўқ" - кулади у.\nАлександр Эстониядан бошпана сўраш ниятида. У Эстониянинг Кремлга ўхшамаслигини ва уни Россияга топширмаслигига умид қилади.\n"Мен Эстонияни яхши кўраман, Кремлни эса ёмон."\nУ Россияга қайтарилган тақдирда шу заҳоти ҳибсга олинишига ишонади.\n"Мен хиёнат қилмадим, лекин ҳукумат манфаатларига қўл чўздим" - ўзи фаолияти ҳақида хулоса қилади Александр Глазастиков.\nПутин ниқобидаги шахсни қўлга олишди\nПутин: "АҚШ дипломатларини чиқариб юбормаймиз"


Хабарлар 19.04.2020 13:02\nТОШКЕНТ ШАҲАР ҲОКИМЛИГИ МАТБУОТ ХИЗМАТИ:\nТошкент шаҳар ҳокими Жаҳонгир Ортиқхўжаевнинг 18 апрель - Уй-жой коммунал хизмат кўрсатиш соҳаси ходимлари куни муносабати билан байрам табриги\nЖамиятимизда шундай хизмат вакиллари борки, улар туфайли уйимиз, оиламиз даврасида қулай шароитда яшаймиз. Улар эса кунни тунга, баъзан эса тунни кунга улаб, барчамиз учун меҳнат қилишади. Уларнинг вазифаси вақт, манзил, шароит танламайди. Матонат, бурчга бўлган садоқат, халққа бўлган меҳр уларни зиммаларидаги масъулиятли ишни бажаришга ҳар чоғ чорлайди.\nБугунги синовли кунларда ҳам улар халқ учун ҳозиру нозир. Бугун улар ўз ҳаловатларидан кечиб, аҳоли ҳаловати учун меҳнатдан қўл узишмаяпти, улар бугун ўз оилалари билан уйда ўтирмай, ўзга оилаларнинг турмуш шароитини яхшилаш йўлида хизмат қилишмоқда.\n18 апрель - уларнинг куни, уларнинг байрами. Коммунал хизмат кўрсатиш ходимларининг ҳар бири, хоҳ раҳбар, хоҳ ишчи бўлсин, уй-жой коммунал хизмат кўрсатиш соҳасига дахлдор барча ходимлар, хусусий уй-жой ширкатлари ва бошқарув компаниялари вакиллари бугун эътироф ва эътиборга, самимий қутловга лойиқ.\nАзиз ва меҳнаткаш уй-жой коммунал хизмат кўрсатиш соҳаси ходимлари!\nСизни – уста чилангарлар ва лойиҳачиларни, механик ва технологларни, кочегар ва операторларни, оддий ишчилар ва муҳандисларни, ҳурматли фахрийларни, халқимизга уй-жой коммунал хизмат кўрсатиш соҳасига дахлдор барча ходимларни бугунги кун билан самимий қутлайман. Барчангизга сиҳат-саломатлик, машаққатли, аммо олийжаноб фаолиятингизда ва шахсий ҳаётингизда ютуқ ва омадлар, оилаларингизга бахту саодат, файзу барака тилаб қоламиз.\nУнутманг, халқ хизматидаги инсон доим халқ эътиборида. Яна бир бор байрам муборак бўлсин!\nКоронавирус пандемияси кўплаб соҳа ва тармоқлар фаолиятининг тўхташига сабаб бўлган эди. Бугунги кунда ҳам ҳали вазият барқарорлашмаган бўлсада, аҳолининг озиқ-овқат, кийим-кечак ва бошқа эҳтиёжлари инобатга олинган ҳолда баъзи корхона ва муассасалар фаолияти карантин талабларига тўла риоя этилгани ҳолда қайта йўлга қўйилмоқда.\nТошкент шаҳар аҳолиси талаб ва эҳтиёжи ҳамда хизмат кўрсатиш соҳасида фаолият юритаётган тадбиркорларнинг мурожаатларини ўрганиш хулосаларидан келиб чиқиб, пойтахтимиздаги кимёвий тозалаш муассасалари фаолиятини қайта йўлга қўйишга рухсат берилди.\nФаолиятини қайтадан бошлайдиган кимёвий тозалаш муассасалари карантин талаблари ва ишни қайта тиклаш бўйича махсус комиссия томонидан ишлаб чиқилган тавсияларга тўлиқ амал қилиши талаб этилади. Шунингдек, иш бошлашдан аввал муассаса ҳамда хизматга жалб қилинган ходимлар СЭОМ текширувидан ўтиши шарт. Аҳоли зарур бўлмаганда кўчага чиқмаслиги лозимлиги талабидан келиб чиқиб, бундай турдаги ташкилотларга буюртмаларни олиб кетиш ҳамда етказиб беришни ташкил қилиш тавсия этилади.


Коронавирус бўйича шифокор маслаҳатлари ва аломатлари ҳақида - Zamin.uz\n00:03 / 06 марта 2020\nКоронавирус бўйича шифокор маслаҳатлари ва аломатлари ҳақида\nХитойнинг Шеньжень шаҳридан коронавирусни ўрганиш учун Ухань вилоятига ўтказилган россиялик ёш шифокор уйига қўнғироқ қилиб коронавирус хусусида тушунчалар берди.\nШамоллаганингизда тумов ва балғам кўчиши кузатилса, сиз коронавирусга чалинган эмассиз.\nКоронавирус пневмониясига чалинганларда тумовсиз қуруқ йўтал кузатилади. Бу коронавирусни аниқлашнинг энг осон услуби.\nКоронавирус иссиқликка чидамсиз бўлиб, 26-27 даражада ҳалок бўлади. Шунинг учун кўпроқ иссиқ чой ёки сув ичинг. Кўпроқ қуёш нури остида бўлинг.\nКоронавирус бўйича шифокор маслаҳатлари:\n1. Вирус ҳужайрасининг ҳажми катта бўлиб (400-500нм), оддий ниқоб билан ҳимояланиш имконини беради. Ниқоб тақиб олсангиз олдингизда коронавирус билан хасталанган одам аксирса ёки 3 метр узоқликда секин ўтиб кетса ҳам вирус сизга юқмайди. Коронавирус ҳужайралари ҳавода учмайди.\n2. Коронавирус металл буюмлари устида камида 12 соат яшайди. Шунинг учун металл буюмларига қўл теккизган бўлсангиз қўлингизни яхшилаб совунлаб ювинг.\n3. Коронавирус матоларда 6-12 кун яшайди. Оддий кир ювиш кукуни ҳам вирусни ҳалок этади. Қишки кийимларни вирусдан халос этиш учун қуёшда қуритиш кифоя қилади.\n1. Ангинада кузатиладиганга ўхшаган томоқ қуриши 3-4 кун давом этади.\n2. Сўнг вирус бурун ичидаги суюқликка қўшилиб, трахея ва ўпкага ўтиб, ўпка шамоллашига олиб келади. Бу жараён 5-6 кун давом этиши мумкин.\n3. Коронавирус пневмониясида юқори ҳарорат ва нафас олишнинг қийинлашиши кузатилади. Бурун битиш ғайриоддий бўлиб, сувда чўкаётгандай димиқтириш ҳиссини беради. Шундай аломатлар кузатилса зудлик билан шифокорга мурожаат қилиш лозим.\nКоронавируснинг олдини олиш:\n1. Коронавирус аксарият ҳолларда, касал бўлган одамларга тегиш натижасида юқтириб олинади. Шунинг учун қўлингизни тез-тез ювиб туринг. Коронавирус қўлингизда 5-10 дақиқа яшайди, лекин шу вақт ичида қўлингизни кўзингизга ёки бурнингизга теккизишингиз мумкин.\n2. Шунингдек томоқни антисептика воситалари билан чайиб туриш тавсия этилади.\nКоронавирус Европада тарқалмоқда - Дания, Руминия, Финландия, Эстонияда илк ҳолатлар қайд этилди\nКоронавирусдан энг кўп Япония қўрқяпти\nЭндиям шифокорни урасизми?\nТошкентда банкомат ўғрилари ушланди (видео)\nФранциялик шифокорлар коронавируснинг янги белгиларини маълум қилди\n«Ҳозир айбдорни излаш вақти эмас». Чин элчиси АҚШ-Хитой муносабатлари ҳақида\nУралда уч болали оила коронавирусдан ҳимояланиш учун ўрмонга кўчиб кетди\nОлимлар янги вируслар пайдо бўлиши сабабларини аниқлашди\nРааб ёки Гоув: Жонсон истеъфога чиқса, Британия бош вазир ким бўлиши мумкин?


Тошкентдаги маҳкама жараёни Сталин давридаги шов-шувли жараёнларни ёдга олишга мажбур қилмоқда - Фарғона.Ру ахборот агентлиги\n15:20 msk, 6 Июль 2020\nТошкентдаги маҳкама жараёни Сталин давридаги шов-шувли жараёнларни ёдга олишга мажбур қилмоқда\n18.10.2005 08:59 msk\nЭдуард Алкснис (Москва)\n«Бутун халқдан ва шахсан президентимизда кечирим сўрайман. Мени қонун бўйича энг қаттиқ жазога ҳукм қилишларига розиман...» «Андижон воқеалари» иши бўйича айбланувчиларнинг «намунали чиқишлари» ана шундай сўзлар билан якунланмоқда. Бугунги кунда Тошкентдаги маҳкама жараёнида янграётган бу эътирофларнинг нимага арзир экан? Ушбу суд Катта Террорнинг шов-шувли жараёнларига нақадар ўхшайди? Агар ёвузлик айнан ўша сценарий асосида яна такрорланадиган бўлса, инсониятнинг тарихий тажрибаси умуман нимага арзийди?.. Ушбу мавзу юзасидан ўз фикрлари билан кекса большевикнинг ўғли, муҳандис, нафақахўр Эдуард Алкснис ўртоқлашди. Унинг отасини 1938 йилда ҳибсга олганлар, судлаганлар, у лагерда ўлган ва ўша ердан туриб у болаларига Ленин ишига содиқ бўлишни тайинлаган. Ота ўлимидан сўнг оқланган, унинг ўғли эса совет халқининг энг яхши қатламини, энг ҳалол ва садоқатли кишиларни йўқ қилган шайтоний дастгоҳнинг моҳиятини узоқ йиллар мобайнида англаб етишга уринган.\nБиз, қон-қонигача ғоявийлашиб кетган ҳарбийларнинг болалари 1937 йилда барча севган Тухачевский ва у билан бирга бўлганларнинг «чин юракдан эътироф»ларини ўқиган пайтимизда қаттиқ танглик ичра қолгандик, аммо заррача шубҳа йўқ эди! Қандай қилиб шубҳа бўлсин? Ахир, уни Ульрих, Алкснис (менинг отамни эмас, ҲҲКнинг машҳур бошлиғи бўлган бизнинг фамилиядошимизни), Блюхер, Будённий, Шапошников, Белов, Дибенко, Каширин ва Горячевлар иштирокида судлагандилар-да. Бу рўйхатнинг ярмисини энг яхши кўрган кишиларимиз ташкил қилардилар: улар ҳақида шеърлар ва романлар ёзгандилар, қўшиқлар куйлагандилар, фильмлар суратга олгандилар! Уларга ишонмаслик ўзбекистонлик партаппаратчига ишонмагандай ғайритабиий бўларди. Бундан ташқари, ҳар қандай синовлардан бошини эгмай ўтиб кета олувчи типик суперодам - букилмас иродали, енгилмас большевик тимсоли ўйлаб топилган ва тараннум этилганди. Кимсан Маяковский ўзининг «В.И.Ленин» деган дастурий китобида «Агар музейга кўз ёш тўкаётган большевик қўйилса,/ Музейдаги меровлар кун бўйи турардилар:/Ахир бунақасини асрлар бўйи ҳам кўра олмайсан!» дея ёзганди. Қандай қилиб бундай темир иродали одамларнинг эътирофларига ишонмаслик мумкин эди: ахир уларни бирор нарсага мажбур қилиб бўлмасди, демакки, фақат виждонгина уларни партия олдида табва қилишга мажбур қила олган!\nБироқ, кейин Катта Террор ўзининг қонли сояси билан бутун мамлакатни қамраб олганида “улар нима учун иқрор бўлган эканлар”, деган шубҳалар пайдо бўла бошлади.\nҚуйидагича тахминлар юрарди:\n1. Судда уларнинг ўрнига кийинтирилган ва грим қилинган профессионал актёрлар чиқиш қилганлар. Уларга ноз-неъматлар ва мукофотлар ваъда қилганлар, аммо изсиз йўқолиши учун зудлик билан отиб ташлаганлар.\n2. Ҳукмни ўқиб эшиттириш учун таклиф қилинган томошабинлар судланувчиларнинг ҳақиқий бўлганлигига, фақат уларнинг кўзлари шишадан қилинганга ўхшашлигига ишонтирмоқчи бўлганлар: тахмин қилиш мумкинки, уларга нимадир ичирганлар ва улар худди алаҳсирагандай сўзлаганлар.\n3. Оммавий сотқинликни таг-томири билан қуритиш учун судланувчилар, Сталин илтимосига кўра ва буюк ғоя йўлида, айбни гарданларига олишга рози бўлганлар, уларнинг бўлса, албатта, ҳаётларини сақлаб қолганлар ва қаергадир яшириб қўйганлар.\nЭнг тош одамдан ҳам қийнаш ва азоблаш билан ҳар қандай иқрорлар ва надоматларни ундириш мумкин бўлганлиги бирдан ошкор бўлиб қолган 1956 йилдаги ХХ съездгача биз ана шундай тахминлар билан яшагандик. Аммо, ҳар доим ҳам эмас. Блюхер каби қийноқлар остида камералар ва жиннихоналарда ўлган, лекин таслим бўлмаган «жон-жонигача ёвуз» кимсалар ҳам учраб турарди. Аммо булар танланган бир-икки кишилар эдилар, холос, бунақалар мингтадан битта топилиб қолади, нормал одамни эса, агар калтаклаганга кўнмаса, яқинларини қийнаш билан қўрқитиб, исталган нарсага мажбур қилиш мумкин. Қарийб ярим аср аввал «инсоният эришган ютуқ» шу бўлганди. Икки ҳолат ўзни ўлдириш фожеасини шарт қилиб қўйди. Биринчиси – терговнинг адлия органларидан, сиёсий ва жамоатчилик ташкилотларидан тўлалигича ёпиқлиги. Иккинчиси – мутлақ ажратиб қўйилганлик (изоляция), холис, ҳатто ҳамдард кузатувчиларнинг йўқлиги. Ғарб социал-демократлари сўл эсерлар устидан бўлган маҳкамадан бошлаб бесамар илтимослар қилардилар: ўшанда, 1922 йилда уларни судга киритгандилар, аммо масхаралаб ва хуштак чалиб, шовқин-сурон билан кутиб олган эдилар, кейинроқ эса уларни остонага ҳам йўлатмаганлар, чунки улар империализм малайлари эдилар-да! Ана ўшанда биз сиёсий изоляция, кузатувчиларни, мухолифларни ва мустақил ҳимоячиларни судга қўймасликнинг, маҳкамани сохталаштиришнинг, сиёсий рақибларни жазолашнинг энг тўғри белгиси экани бизга-да тушунарли бўла бошлади (ақлли кишилар эса буни аввал ҳам биларганлар).\nЭндиликда эса ўзбекистонлик сиёсий бечоралар ҳам ўшандай қилаяптилар! Яна чин кўнгилдан иқрор бўлиш, афсус-надомат чекиш, ҳаётининг сақлаб қолинишини сўраш – ҳаммаси қолипдагидай. Тошкентдаги қандайдир жабрдийда аёлнинг одамлар ўлдирилганини кўрганлиги – бу фақат жаллодлар ўз ишларини охиригача бажармаганликларининг нишонаси. Бу ҳодиса ортида 2005 йил Тошкентининг 1937 йил Москвасидан муҳим фарқи кўриниб турибди. Бунда вазифалар турличадир: Сталинга қийинроқ бўлган эди, гарчи лақиллатувчи ташвиқот билан, аммо кишиларга таъсир этувчи ғоялар билан Коминтернни, яъни жаҳон аксил фашистик зиёлиларига ҳамдард бўлган ғарбнинг эътиборли коммунистларини ва албатта, совет халқини яхшилаб алдаш зарур эди. Каримовга бўлса қиёслаб бўлмас даражада осон: барибир ҳеч ким унга ишонмайди, уриниб ўтиришнинг ҳам ҳожати йўқ, фақат ўзининг қудратли иттифоқчисини жудаям роҳатсизлантириб қўймаслик учун сиртдан ўйин талабларига риоя қилиш керак. Путинга: «Каримов геноцид қилибди!» десалар, у: «Йўғе? Менинг фикримча эса, ҳаммаси қонунга мувофиқ бўлаяпти: тергов, маҳкама, ашёвий далиллар, гувоҳлар, эътирофлар – ҳаммаси жойида», дея жавоб беради – ва дўстлик давом этади. Ахир Путинга фақат ҳамкори «аксилтеррорчилик кураши»ни маъқулласа бўлди, қолгани уни қизиқтирмайди.\nКаримов Тошкентда ҳам «ХХ съезд» сўзсиз бўлажагини ва ҳаммасини ўз ўрнига қўяжагини албатта билади, аммо Сталин тахтдан шон-шараф ҳамда ҳурмат-эътиборда кетгани каби у ҳам тинчгина кетишга умид қилади, «биздан кейин эса менга деса дунёни сув босмайдими».


Шошилинч тиббий ёрдам барча тиббиёт муассасаларида бепул кўрсатилиши шарт — Ishonch Gazetasi\nЎзбекистон Республикаси президенти Шавкат Мирзиёев “Шошилинч тиббий ёрдам тизимини жадал такомиллаштириш чора-тадбирлари тўғрисида”ги қарорни имзолади. Бу ҳақда президент матбуот хизмати томонидан ташкил этилган Press-hall’нинг навбатдаги йиғилишида иштирок этаётган KUN.UZ мухбири маълум қилди.\nҲужжатга кўра, 2018 йил 1 февралдан қўшимча хизмат кўрсатган тез ёрдами машинаси ҳайдовчиларига 30 фоиз миқдорида устама ҳақ тўланади.\nБундан ташқари, шошилинч тиббий ёрдам барча тиббиёт муассасаларида бепул тарзда кўрсатилиши белгилаб қўйилди. Малакали тиббий ёрдам кўрсатишни рад этиш тақиқланади. Махсус Call-марказларни ташкил этиш мўлжалланмоқда, ушбу марказларда шифокорлар қўнғироқларга жавоб қайтаради.\nҚарорда айтилишича, ҳаёти хавф остида бўлганларга шошилинч ёрдам кўрсатмаган тиббиёт муассасалари ходимларига тегишли чоралар кўрилади. Бундан ташқари, «Қамчиқ» довонининг ҳар 20-километрида шошилинч тиббий ёрдам хизмати йўлга қўйилади.\nШунингдек, кўчма бригадаларни жиҳозлаш бўйича чора-тадбирлар белгилаб қўйилди. 1 ой муддатда тез тиббий ёрдам тўғрисида низом ҳам тасдиқланиши маълум қилинган.


Мирзаев Рахматилло Ибодуллаевич\n1973 йил Сурхандарё вилояти Жарқўрғон туманида туғилган;\n1992-2000 йиллар Самарқанд давлат университети талабаси;\n2000-2008 йиллар Самарқанд давлат университети Ўзбекистон тарихи кафедраси ўқитувчиси;\n2008-2015 йиллар Самарқанд давлат университети жиноий ҳуқуқий фанлар кафедраси катта ўқитувчиси;\n2015-2017 йиллар Самарқанд давлат университети ҳуқуқий фанлар кафедраси катта ўқитувчиси;\n2017-2017 йиллар Самарқанд давлат университети ҳуқуқ таълими кафедраси доцент вазифасини бажарувчиси;\n2017 йилдан Самарқанд давлат университети ижтимоий-иқтисодиёт факультети декани вазифасини бажарувчиси.\nИжтимоий-иқтисодиёт факультети ўз фаолиятини дастлаб 1992 йил СамДУ амалий математика факультети таркибида 35 талаба қабул қилишдан бошлаган. 1997 йил 15 августда Самарқанд Давлат университети таркибида мустақил "Иқтисодиёт" факультети ташкил этилганлиги ҳақида ректор буйруғи эълон қилинди. Дастлаб факультет “Иқтисодиёт” деб номланиб, факультетнинг биринчи декани проф. К.Саидов (1997-1999 йиллар) бўлган. Шу йили илк бор иқтисодиёт факультетини 30 нафар ёш мутахассислари битириб чиқди, улар Республикамизнинг турли нуфузли бошқарув ташкилотларига, молия, банк, божхона ва солиқ тизимига юборилди.\nИжтимоий-иқтисодиёт факультетида таълим йўналишлари бўйича қуйидаги йўналишлар мавжуд: бакалавриатура- иқтисодиёт-5230100; касб таълими: иқтисодиёт-511000, кадрлар менежменти-5231700; ижтимоий иш-5520100; магистратура-Меҳнат иқтисодиёти - 5А230110; иқтисодий назария -5А230101; этика ва эстетика - 5А120503; докторантура- иқтисодий назария-080001; демография.меҳнат иқтисодиёти-080010.\nИжтимоий-иқтисодиёт факультетида бешта кафедра мавжуд бўлиб улар қуйидагилардир: иқтисодиёт, кадрлар менежменти, иқтисодий назария, ижтимоий фанлар, Ўзбекистонда демократик жамият қуриш назарияси ва амалиёти.\nФакультетда мустақиллик йилларидан бошлаб факультетда илмий мактаблар яратилиб келинмоқда. Жумладан, проф. Э.Алиқулов иқтисодий назария илмий мактабини, проф. К.Саидов менежмент илмий мактабини, проф. Б.Нормуродов ижтимоий иш илмий мактабларини яратганлар.\nИжтимоий-иқтисодиёт факультети университетда етакчи факултетлардан бири ҳисобланиб, профессор-ўқитувчилар томонидан миллий иқтисодиётининг турли жабҳаларини ислоҳ қилишга йўналтирилган илмий изланишлар олиб бормоқда. Кафедраларда фаолият кўрсатаётган фан доктори, профессор ва доцентлар 700 дан ортиқ талабаларга таълим бермоқдалар. Ҳозирда факультетда фан докторлари 6 кишини, фан номзодлари 25 кишини ташкил этади.\nМустақиллик йилларида Эргашев Ислом Ўзбекистон Республикаси Президенти номидаги стипендиати, Аъзамов Дилнур Навоий стипендиати, Эркинов Беҳбуд Навоий стипендиати бўлди.\nИжтимоий иқтисодиёт факультети ҳозирги кунда Германиянинг Бремен Университети, Россиянинг Москва Давлат Университети, Япониянинг Кейё бизнес-администрация Университети, АҚШ Линколн университети, Қозоғистондаги Алма-ата Транспорт ва Коммуникация академияси, Тожикистон Давлат Тижорат университети, Чехия Республикаси Томас Бата Университети, Буюк Британия Борнмут университетлари билан илмий-услубий ҳамкорлик олиб бормоқда.\nКадрлар менежменти кафедраси\nДемократик жамият қуриш назарияси ва амалиёти кафедраси


Дүньяның ең тыныш жери. Бул жерде әскерий ҳәрекетлер алып барыў қадаған » KarInform\nДүньяның ең тыныш жери. Бул жерде әскерий ҳәрекетлер алып барыў қадаған\nБул жерде инсанлардың жасаўы, өмир сүриўи оғада қыйын. Жер планетасындағы адамзат қәдеминен узақта жайласқан, мәңги музлықлар менен қапланған бул жер алты материктиң бири – Антарктида материги. Ол планетамыздың ең қубла тәрепинде жайласқан болып, Антарктиданы, оның әтирапындағы океан бөлимлери менен бирге қубла польюс шеңберине шекем Антарктика деп атайды.\nБул материкти 1820-жылы рус теңиз саяхатшылары болған Ф.Ф.Белинсгаузен ҳәм М.П.Лазаревлер ашқан. Олардың «Восток» ҳәм «Мирный» деп аталған желқомлы кемелери күшли толқынлар менен музлы тосықларды жеңип, көп қыйыншылықлар менен бул жерге жетип барған.\nИлимпазлардың изертлеў нәтийжелерине қарағанда, буннан бирнеше миллионлаған жыллар алдын Антарктидада ҳаўа райы ыссы болып, тропикалық тоғайлар болған, тоғайларда үлкен ҳайўанлар жасаған. Бирақ, ўақыттың өтиўи менен Антарктидада арқа польюске салыстырғанда алдынырақ музлаў процеси басланған. Бүгинги күнде де ең әййемги муз қалқаны Антарктидада сақланып қалғанлығы анықланған. Материктиң жер астында темир рудасы, алтын, алмаз, реңли металлар, таскөмир сыяқлы пайдалы қазылма байлықлар бар.\nАнтарктиданы тек музлықлар менен қапланған деп ойласаңыз алжасасыз. Өйткени, ол жерде жыллылығы +11 дәрежеге шекем болған көллер анықланған. Бул көллерде қоңыр, қызыл, көк-жасыл реңдеги жүдә майда суў отлары табылған болып, олар көллердиң ҳәмийше жылтырап турыўын тәмийинлейди. Материктиң арқа-батыс тәрепиндеги Грейам Жеринде майда от-шөплер, гүллер ушырасады.\nМузлықлар менен қапланған, бир қарағанда улыўма тиришилик ушыраспайтуғындай болып көринетуғын Антарктидада даөмир, тиришилик бар. Теңиздиң жағаларында әжайып қуслар – пингвинлер жасайды. Жағалаўға жақын жерлерде китлер, кашалотлар, дельфинлер, тюленлердиң бирнеше түрлери жүзип жүреди, олардың арасында теңиз пили ҳәм теңиз қапланы да бар.\nПланетамыздың ең аз үйренилген бул бөлимин илимий жақтан терең изертлеў жумыслары 1957-1958-жыллардан басланды. Сол ўақытта дүньяның 12 мәмлекети материкти биргеликте үйрениўге келисип алды. Түрли миллет ўәкиллери Антарктиданың барлық бөлимлеринде изертлеў жумысларын жүргизди.\nМатерикте ҳаўа райы оғада суўық болып, қыс айларында -90 дәрежеге шекем суўық болыўы бақланған.\nАнтарктиданы «Тынышлық материги» деп те атайды. Өйткени, ол ҳеш бир мәмлекетке тийисли емес, оның аймағында әскерий ҳәрекетлерди алып барыў ямаса әскерий базалар қурыў қадаған етилген.\nКәспий теңизи ҳаққында қызықлы 8 ...\nНАСА илимпазлары: «20 жылдан кейин Жерден басқа тиришилик бар планета ...\nҚытай Африкада өз әскерий базасын ашты\nАмериканың әскерий кемеси Қубла теңиздеги тартыслы ...


Шаҳрисабз ва Италиянинг Казерта шаҳарлари ўртасида ўзаро дўстлик алоқалари йўлга қўйилди. » Новости Узбекистана сегодня: nuz.uz\nНовости Узбекистана → ЖАМОАТЧИЛИК → Шаҳрисабз ва Италиянинг Казерта шаҳарлари ўртасида ўзаро дўстлик алоқалари йўлга қўйилди.\n28-09-2019 13:05 0 621 Рейтинг1 Чоп этиш\nШаҳрисабз ва Италиянинг Казерта шаҳарлари ўртасида ўзаро дўстлик алоқалари йўлга қўйилди.\nШаҳрисабз шаҳрида “Фаол инвестициялар ва ижтимоий ривожланиш йили” Давлат дастури доирасида ўтказилаётган “Қашқадарё инвестиция форуми” аввалида ОАВ вакиллари учун брифинг ташкил этилди.\nУшбу бирифингни журналистлар учун Қашқадарё вилоят инвестиция масалалари бўйича хоким ўринбосари Ойбек Шагазатов ўтказиб, журналистларнинг саволларига атрофлича жавоб бериб ўтди.\n“Қашқадарё инвестиция форуми” вилоятнинг иқтисодий-ижтимоий ва туризм салоҳияти орқали хорижий компаниялар ҳамда молия-кредит институтларини янада таништириш, ҳудудга чет эл инвесторларини жалб қилган ҳолда янги замонавий лойиҳаларни амалга оширишда муҳим аҳамиятга эга эканлиги алоҳида таъкидланди.\nТадбиркорлар олиб борилган музокаралар натижасида умумий қиймати 20 миллион долларлик инвестиция шартномалари имзолашга муваффақ бўлишди. Қозоғистон ва Польша давлатлари билан гугурт ишлаб чиқариш ва гўштни қайта ишлаш каби ҳамкорликдаги лойиҳалар 2019-2020 йилларда амалга оширилиши белгилаб олинди.\nҲалқаро миқёсдаги мазкур тадбирнинг илк оқшомида хорижлик меҳмонлар ва журналистларга Оқсарой ёдгорлиги олдида мусиқий кеча уюштирилди. Ўзбекистон Республикасида хизмат кўрсатган артист Шуҳрат Воҳидов ҳамда Ўзбекистон Республикаси халқ артисти Рушана Султонова раҳбарлигидаги “Санам” рақс ансамбли ижросидаги куй ва рақслар барчага байрам кайфиятини бағишлади.\nФорум давомида Шаҳрисабз ва Италиянинг Казерта шаҳарлари ўртасида ўзаро дўстлик алоқаларини йўлга қўйиш, турли соҳаларда ҳамкорликни мустаҳкамлаш мақсадида икки кент ҳокимлари иштирокида мемарандум имзоланди.\nФорум Қашқадарё вилояти салоҳиятини акс этган видеоролик билан бошланди. Куннинг иккинчи қисмида маҳаллий тадборкорлар, ҳокимликлар ва хорижий компаниялар вакиллари ўртасида B2B форматидаги музокалар бўлиши кутилмоқда.


Human Rights Watch: Россияда вазият оғирлашмоқда\nHuman Rights Watch ташкилотнинг Москва бўлими ходими Татьяна Локшина.\nРоссияда инсон ҳуқуқлари ҳимояси фаолияти билан шуғулланувчиларга нисбатан хавф-хатар ошиб бормоқда. Human Rights Watch баёноти ташкилотнинг Москвадаги бўлими ходими Татьяна Локшинага бўлаётган таҳдидларга жавоб тарзида янгради.\nHuman Rights Watch ташкилотининг Москва бўлими ходимлари сўнгги пайтларда ўзларига нисбатан қилинаётган жиддий таҳдидлардан ташвиш билдирмоқда.\nХусусан, Human Rights Watchнинг Москваги бюроси бош тадқиқотчиси Татяна Локшина сўнгги бир ҳафта давомида СМС орқали тинимсиз таҳдидлар тўғрисида матбуот анжуманида маълум қилди.\n“Кунига иккитадан олтитагача келаётган бу СМС-таҳдидларда менинг шахсий ҳаётим ва фақат ўзимга маълум бўлган маълумотлар келтирилган”, деди журналистлар олдида қилган чиқишида инсон ҳуқуқлари фаоли.\n- Душанба куни эрталабдан самолётга билет олаётганимдан бошлаб шу СМСларни ола бошладим. Бу СМСларда менга, менинг ҳали туғилмаган боламга таҳдид қилишди. Бу ёзувлар муаллифлари гуё менинг Шимолий Кавказдаги махфий исломий тузилмалар билан алоқам борлигида айблашмоқда,- дейди Татяна Локшина.\n10 йилдан буён инсон ҳуқуқлари ҳимояси билан шуғулланиб келадиган эксперт Татяна Локшина бундай таҳдид хатларини бундан олдин ҳам кўп маротаба олгани, бироқ буниси ўта жиддий экани ва бу маълумотлар фақат унинг орқасидан узоқ кузатишлар натижасида олиниши мумкинлигини гапирди.\nТатяна Локшина бу СМСлар юзасидан ФСБ ва ҳуқуқни мухофаза қилувчи органларига аризалар юборилганидан сўнг таҳдидлар тўхтагани, бироқ матбуот-анжумани арафасида ташкилотнинг Москва бўлим ходимларининг деярли барчаси яна таҳдид хатларини олганини маълум қилди.\nҲуқуқ ҳимоячилари бу ҳаракатларда ўз ҳаётларига жиддий хавф мавжудлигидан хавотир билдирмоқда, боиси Россияда қатор ҳуқуқ ҳимоячилари жонига қасд қилингани ҳеч кимга сир эмас.\nАлександр Черкасов “Мемориал” инсон ҳуқуқлари ташкилоти ходими:\n- Бизнинг дўстларимиздан Кавказ билан боғлиқ, аниқроғи россиялик милиция ходими Сергей Лапин ишини олиб бораётган 3 киши – журналист Анна Политковская, ҳуқуқ ҳимоячиси Наталя Эстемирова, адвокат Станислав Маркеловлар – улар барчаси ўлдирилган, дейди Александр Черкасов.\nҲуқуқ ҳимоячилари бу таҳдидлар уларни қўрқитишга, ўз фаолиятини олиб боришга тўсқинлиқ қилишга қаратилгани ва бу қўрқитишлар, айниқса, Россияда нотижорат ташкилотлари ёки, бошқача номи билан, “агентлар” тўғрисидаги қонуннинг қабул қилинганидан кейин авж олганини таъкидлашмоқда.\nHuman Rights Watch Россиядаги ҳуқуқ ҳимоячилари ҳозирда энг оғир дамларни бошидан кечираётганини билдирмоқда.\nHuman Rights Watch ташкилотининг ижрочи директори Кеннет Рот мазкур вазият юзасидан Интернет орқали махсус баёнот эълон қилди.\nУнинг фикрича, Россияда ҳукуматнинг фуқаролик жамиятини чеклашга қаратилган сиёсати ҳуқуқ ҳимоячиларининг “маргиналлашувига” олиб келади.\n- Ўйлайманки, Россияда фуқаролик жамияти ва ҳуқуқ ҳимоячиларига бўлаётган қаттиқ босим тўғрисида хабарингиз бор. Намойишчилар сонини кескин камайтиришга қаратилган ҳаракатлар, ҳуқуқ ҳимояси билан шуғулланадиган ташкилотларни “хориж агентлари” сифатида тавсифлаш ҳамда “туҳмат” ва “давлат хоинлиги” тўғрисидаги қонунларнинг тикланиши бунга яққол далилдир. Ҳозир Россиядаги йигирма йиллик фаолиятимиз давомида ҳуқуқ ҳимоячилари бошдан кечираётган энг оғир даврлар юзага келганига гувоҳ бўлиб турибмиз. Москванинг халқаро ҳамкорлари ҳукуматнинг олиб бораётган советлар “даврига” қайтиш сиёсати мамлакатни яккалаб қўйишидан огоҳлантиришлари керак,- деди Human Rights Watch ташкилотининг ижрочи директори Кеннет Рот ўзининг махсус видеобаёнотида.\nЭслатиб ўтамиз, 7 октябр куни Кремлнинг кескин танқидчиси, “Новая газета” мухбири Анна Политковскаянинг Москвада ўлдирилганига олти йил тўлди. Журналист қотиллари ҳанузгача топилган эмас.\nЖурналистларни ҳимоя қилиш қўмитасига кўра¸ 2000 йилдан бери Россияда камида 19 журналист ва ҳуқуқ ҳимоячиси хизмат фаолияти билан боғлиқ ҳолатларда ўлдирилган.


Юрген Клопп: “Мен ўйинларда ғолиб чиқмоқчиман” / CHAMPIONAT.asia\nЮрген Клопп: “Мен ўйинларда ғолиб чиқмоқчиман”\n21 авг 2018 09:48\nТеглар : Юргенн КлоппАПЛЛиверпуль\n“Ливерпуль” бош мураббийи Юрген Клопп АПЛ 2-турида “Кристал Пэлас” (2:0) устидан қозонилган ғалабага изоҳ берди.\n“Биз янада яхши ўйнашимиз мумкин. Биринчи бўлимни анча интенсив кечди, тўғри қарорни қабул қилиш осон кечмади. Рақибда яхши имкониятлар бўлди. Биз янада яхширқ ўйнай олишмизни биламан, аммо мен бугунги ўйиндан қониқдим.\nЎйин охиридаги асабийлашганим? Ўйинда шундай ҳолатлар бўладики, футболчиларда ку қолмайди ва улар қаттиққўл мураббийининг танқидини эшитишни исташади: “чопинглар ёки мен сизларни ўлдираман”. Шу гапни эшитиши билан футболчилар фантастик қарши ҳужумни ташкил қилишди.\nЧемпионлик учун кураш? Мен “Ман Сити” ёки кимгадир ўз кучимизни исботлаш ниятим йўқ. Мен футбол учрашувларида ғалабага эришмоқчиман ва йигитлар бугун шу гапимни исботлашга эришишди”, дейди Клопп.\nУЕФА Суперкубоги учун чипталар қачон сотувга чиқарилиши маълум бўлди 16


Мединак-К – medu.uz – Дорилар ҳақида маълумотлар ўзбек тилида\nHome Йўриқномалар Мединак-К\nПрепаратнинг савдо номи: Мединак®-К\nТаъсир этувчи моддалар (ХПН): парацетамол, кофеин\nфаол моддалар: 500 мг парацетамол, 30 мг сувсиз кофеин;\nёрдамчи моддалар: маккажўхори крахмали, повидон, магний стеарати, тозаланган тальк, натрий крахмалгликоляти, натрий кроскармеллоза, “сариқ шафақ”бўёвчиси.\nТаърифи: икки томонлама қавариқ, қобиқсиз, тўқ сариқ рангли, касуласимон шаклли, бир томонида синдириш учун чизиқчаси ва бошқа томони силлиқ таблеткалар.\nФармакотерапевтик гуруҳи: оғриқ қолдирувчи ва иситма туширувчи восита.\nАТХ коди: N02ВE51\nПарацетамол оғриқни қолдирувчи ва иситмани туширувчи таъсир кўрсатади. Оғриқни қолдирувчи таъсир механизми, асосан гипоталамусдаги терморегуляция марказида простагландинлар синтезини ингибиция қилиш билан боғлиқ. Парацетамолнинг иситмани туширувчи таъсири, терморегуляциянинг гипоталамик марказларига тўғридан-тўғри таъсири билан боғлиқ, бунинг натижасида томирларни кенгайиши ва тер ажралиб чиқишини кучайиши туфайли, иссиқликни чиқарилиши кучаяди.\nПарацетамол ичга қабул қилинганида яхши ва тез сўрилади. Плазмадаги чўққи концентрациясига 30-90 минут ўтгач эришилади. Организмнинг деярлик барча тўқималарига киради, йўлдошга орқали осон ўтади ва кўкрак сути билан чиқарилади. Жигарда метаболизмга учрайди, метаболитлари фармакологик фаол эмас, аммо тўпланганида жигарни некрозга олиб келиши мумкин. Асосан метаболитлари кўринишида буйраклар орқали чиқарилади. Ярим чиқарилиш даври 1,5 соатдан 3 соатгача ўзгаради. Жигар функцияси бузилганида препаратнинг организмдан чиқарилиши секинлашади, бу метаболитларини организмда тўпланишига олиб келади.\nМединак®–К таблеткалари турли этиологияли ўртача ва кучсиз жадалликдаги оғриқ синдроми бўлган беморларни даволашда тавсия қилинади, шунингдек: бош оғриғи, мигрень, мушак оғриғи, тиш оғриғи, невралгиялар, артралгиялар, ревматик оғриқлар ва альгодисменореялар, жароҳатлардан кейинги оғриқлар. Шу билан бирга, шамоллаш, грипп ва ангина белгиларини енгиллаштириш учун қўлланилиши мумкин.\nКатталарга: 1-2 таблеткадан бир қабулга, лекин сутка давомида 4 таблеткадан кўп эмас. Такроран қабул қилиш 4 соатдан кам бўлмаган вақт ичида бўлиши лозим.\nБолаларга: 12 ёшга тўлмаган болаларга тавсия қилинмайди.\nКўпчилик ҳолларда препарат яхши ўзлаштирилади. Парацетамолнинг ножўя самаралари одатда кучсиз намоён бўлади. Гематологик тизим томонидан реакциялар ҳақида хабарлар бор. Баъзида тошмалар ва бошқа аллергик тери реакциялари (тошма, эритема, эшакеми) пайдо бўлади.\nОдатда кофеин билан боғлиқ бўлган ножўя самаралар меъда-ичак йўлларини қўзғалиши ва марказий нерв тизимини рағбатлантиришидир (бош айланиши, уйқуни бузилиши, юқори таъсирчанлик).\nПарацетамол, кофеинга ёки препаратнинг бошқа компонентларига ўта юқори сезувчанлик;\nболаларда (12 ёшгача) қўллаш мумкин эмас.\nПрепаратни бошқа парацетамол сақловчи препаратлар билан бирга қабул қилиш мумкин эмас.\nПрепарат билан даволаш даврида жигар, буйраклар функциясини ва периферик қон манзарасини назорат қилиш керак. Препаратни қўллаш вақтида препаратнинг гепатотоксик таъсирини кучайиши мумкинлиги туфайли, алкоголни истеъмол қилиш мумкин эмас.\nМединак®-К кўкрак сутига ўтади, шунинг учун лактация даврида препаратни буюришнинг зарурати бўлганида эмизишни тўхтатиш керак.\n10 таблеткадан блистерда. 1 ёки 3 ёки 10 блистердан қўллаш бўйича йўриқномаси билан бирга картон қутида.


«Бу менга 10 минг еврога тушган». Маҳмуд Муродов бегона қизни ҳимоя қиламан деб муштлашгани ва унда ўзини айбдор қилишгани ҳақида - YANGILIK .RU yangilik.ru\n«Бу менга 10 минг еврога тушган». Маҳмуд Муродов бегона қизни ҳимоя қиламан деб муштлашгани ва унда ўзини айбдор қилишгани ҳақида\nFev 24, 2021 MMA, Маҳмуд Муродов\nЎрта вазн тоифасида ҳаракат қилувчи UFC жангчиси Маҳмуд Муродов (25-6) ҳаётда муштлашишга тўғри келиб қолса қандай йўл тутиши ҳақида гапирди.\nБир нақл бор: «Муштлашув муқаррарми? Унда биринчи бўлиб зарба бер». Аммо кучли инсон бундай вазиятда бош чайқайди ва кетади. Менда ҳам шундай ҳолатлар бўлган, мактабда муштлашганман, кўчада уришганмиз. Бироқ ҳозир шунга ўхшаш ҳар қандай вазиятдан қочишга ҳаракат қиламан.\nБаъзида байрам ва маросимларда айримлар спиртли ичимликлар ичиб олиб, кучини кўрсатиб қўйгиси келади. Ёки танишлар кўчадаги жанжалга аралашишни сўрайди. Сиз атрофингизда шундай одамларни тўплангки, улар кўчада муштлашишингизга йўл қўймасин. Менинг атрофим шундай инсонларда иборат.\nҲа, қўриқчи бўлиб ишлаётган вақтим шундай ҳолатлар бўлган. Бироқ у менинг ишим эди. Аммо ҳозир бу каби ҳолатларга умуман аралашмайман.\nЕвропада бир воқеа бўлганди: бир қизни ёнини олиб муштлашдим, кейин эса бунда ўзимни айблашди, минг афсуски. Бу иш менга 10 минг евродан ошиққа тушди. Судланувчи деган номни олдим, бироқ судда ютиб чиқдим. Энг яхшиси бошни эгиб, тўғри ўтиб кетиш (кулади).\nМаҳмуд Муродов, UFC жангчиси\nМуродов шу вақтга қадар UFC’да учта жанг ўтказиб, уларнинг барчасида ғолиб чиққан. Сўнгги бор у UFC 257 мусобақасининг асосий кардида америкалик Эндрю Санчесга (12-6) қарши жанг қилган ва учинчи раунддаги техник нокаут эвазига ғалаба қозонганди\nВИДЕО : Анвар Бойназаров vs Малик Тигр ўртасидаги жанг .\nНурсултон Рузибоевнинг жанг санаси ва рақиби маьлум бўлди


“Баъзилари ҳудудни алмаштирган!” – вилоятлар прокуратура тизимидаги раҳбарлар (2-қисм) - EFFECT.UZ\n“Баъзилари ҳудудни алмаштирган!” – вилоятлар прокуратура тизимидаги раҳбарлар (2-қисм)\n. 09:20 | 28.06.2021\nМуаллиф: Аброр Поёнов\nЎзбекистондаги прокуратура тизими ислоҳ бўлиши ва равнақ топишида вилоят прокурорларининг ўрни катта. Шу боисдан ҳам оддий аҳоли вакиллари ўз прокурорларини таниши, дардларини қўрқмай айта олиши лозим…\nЖаҳонгир Ҳотамов Наманган вилояти прокурори\nЖахонгир Ҳотамов 2020 йилда Наманган вилояти прокурори этиб тайинланган.\n2016-2017 йилларда Жиззах вилояти прокурорининг биринчи ўринбосари, 2017-2018 йилларда Тошкент шаҳар прокурорининг биринчи ўринбосари бўлиб ишлаган. 2018-2020 йилларда Хоразм вилояти прокурори лавозимида хизмат қилган.\nРавшан Машарипов – Самарқанд вилояти прокурори\n2020 йил ноябрь ойида Равшан Машарипов Самарқанд вилояти прокурори этиб тайинланди.\nБунга қадар у 2017 йилдан буён Сирдарё вилояти прокурори лавозимида фаолият олиб борган. Равшан Машарипов ушбу лавозимда ишлаб келган Зуфаров Фарходнинг ўрнини эгаллади.\nШохрух Аминов – Сирдарё вилояти прокурори\n2020 йилда Бош прокурорнинг буйруғига асосан адлия катта маслаҳатчиси Шохрух Аминов Сирдарё вилояти прокурори лавозимига тайинланди. Ш.Аминов тайинловга қадар 2018 йилдан буён Навоий вилояти прокурори лавозимида ишлаб келаётган эди. У 1981 йилда туғилган, маълумоти олий, ҳуқуқшунос. 2002 йилда Самарқанд давлат университетини тугатган.\nПрокуратура органларидаги фаолиятини 2004 йилда Самарқанд шаҳар прокуратурасида бошлаган, Самарқанд вилояти прокуратурасида турли лавозимларда ишлаган. 2014 йилдан бошлаб прокурор, бошқарма катта прокурори, бўлим бошлиғининг ўринбосари, Бош прокуратура бўлим бошлиғи, Тошкент вилояти прокурори ўринбосари лавозимларида ишлаган.\nСал аввалроқ Ўзбекистон Республикаси Бош прокуратураси ҳузуридаги Мажбурий ижро бюроси директорининг ўринбосари бўлиб ишлаган.\nТурдиев Садриддин Абдуллаевич – Сурхондарё вилояти прокурори\n2019 йилда Ўзбекистон Республикаси Бош прокурорининг буйруғига асосан адлия катта маслаҳатчиси Турдиев Садриддин Абдуллаевич Сурхондарё вилояти прокурори лавозимига тайинланди.\nСалом Самадов – Тошкент вилоят прокурори\nЎзбекистон Республикаси Бош прокурорининг 2018 йил 15 октябрдаги буйруғига асосан Самадов Салом Исматович Тошкент вилоят прокурори лавозимига тайинланди. С.Самадов 1963 йилда туғилган. Маълумоти олий, ҳуқуқшунос. 1990 йилда Харьков юридик институтини тамомлаган.\nУлуғбек Қосимов – Тошкент шаҳар прокурори\nФарғона вилояти прокурори лавозимида ишлаб келган Улуғбек Қосимов 2021 йил февралда Тошкент шаҳар прокурори этиб тайинланди.\n2019 йил сентябрь ойида Фарғона вилояти прокурори бўлиб тайинланишдан аввал Улуғбек Қосимов Сурхондарё вилояти прокурори, ундан олдин эса Денов тумани ҳокими бўлган.\nБахтиёр Исмоилов – Фарғона вилояти прокурори\n2021 йил март ойида Бахтиёр Исмоилов Фарғона вилояти прокурори этиб тайинланди. Ушбу тайинловга қадар Исмоилов Наманган вилояти прокурорининг биринчи ўринбосари бўлган.\n2015−2016 йилларда Бош прокуратура суд қарорларини ижро этишда ва қамоққа олинганларни сақлашда қонунларга риоя этилиши устидан назорат бошқармаси катта прокурори, 2017−2021 йилларда Фарғона вилояти прокурорининг ўринбосари, Фарғона вилояти прокурорининг биринчи ўринбосари лавозимларида фаолият юритган.\nҚудратходжаев Ботир Бахромович – Хоразм вилояти прокурори\nМажбурий ижро бюроси директори лавозимида ишлаб келган Ботир Қудратходжаев 2020 йил октябрь ойида Хоразм вилоятига прокурор этиб тайинланди. Қудратходжаев унгача Бош прокуратура ҳузуридаги Мажбурий ижро бюроси директори лавозимида ишлаб келаётган эди. Ушбу тайинлов Хоразм вилояти ҳокимлигида Бош прокурор Ниғматилла Йўлдошев, вилоят ҳокими Фарход Эрманов иштирокидаги йиғилиш давомида эълон қилинди.\nБотир Қудратходжаев 2016−2017 йилларда Тошкент шаҳри прокурори бўлиб ишлаган. Ундан аввалроқ Сурхондарё вилояти прокурори вазифасини бажарувчи, вилоят прокурори бўлиб ишлаган (2014−2016). У 2017 йил июнидан ҳозирги лавозимга тайинлангунига қадар Бош прокуратура ҳузуридаги Мажбурий ижро бюроси директори эди.\nTeglar:Адолат қалқони, Вилоятлар прокуратура тизимидаги раҳбарлар, Жаҳонгир Ҳотамов, Равшан Машарипов, Шоҳруҳ Аминов\nЎз жонига қасд қилган ИИБ ходими ишини прокуратура ўрганишни бошлади


СТОЛ ТЕННИСИ БЎЙИЧА ҚОPАҚАЛПОҒИСТОН ЧЕМПИОНАТИ ЎТКАЗИЛДИ - AmuNews.uz - энг сўнгги янгиликлар\n1 USD = 9500.96 +9.23\n1 EUR = 10498.6 +43.00\n1 RUB = 149.01 +0.18\nСТОЛ ТЕННИСИ БЎЙИЧА ҚОPАҚАЛПОҒИСТОН ЧЕМПИОНАТИ ЎТКАЗИЛДИ\nСпорт - бу соғлом ҳаёт кечиришнинг бирламчи омилидир. У таълим ва тарбиянинг ажралмас бўлаги ҳамда соғлом ва баркамол авлодни шакллантиришнинг асосий таянчидир. Чу сабабли ҳам юртимизда соғлом авлодни тарбиялаш давлат сиёсатининг устувор йўналишларидан бири ҳисобланиб, жисмоний тарбия ва спорт ривожига катта эътибор қаратилмоқда. Бу эса ўз навбатида спортчиларимизнинг эришаётган юксак ютуқлари ва жаҳон даражасидаги спорт иншоотларининг барпо этилаётганида акс этмоқда. Давлатимиз томонидан ёшларни спортга жалб қилиш, уларни спорт соҳасида юртимиз равнақини янада юксалтиришлари учун кўплаб имкониятлар яратилмоқда. Ушбу имкониятлардан самарали фойдаланган ҳолда спортчиларимиз нафақат Pеспубликамизда, балки жаҳон ареналарида юртимиз байроғини юқори кўтаришмоқда.\nСпортчиларнинг имкониятларини юзага чиқаришлари, ўз қобилиятларини намоён қилишлари учун турли хил спорт мусобақалари ташкил қилинаётгани эса спортчи ёшлар сафининг ошишига хизмат қилмоқда.\nТуманимизда 23-26 октябрь кунлари Болалар ва ўсмирлар спорт мактабида спортнинг стол теннис тури бўйича 7 ёшдан 14 ёшгача бўлган ўғил болалар ва қизлар ўртасида Қорақалпоғистон Pеспубликаси Чемпионати ўтказилди. Мусобақада Нукус шаҳри, Амударё, Беруний, Тўрткул, Тахятош, Қўнғирот, Тахтакўпир, Хўжейли туманлари спортчилари иштирок этдилар.\nМусобақа натижаларига кўра ўғил болалар ўртасида фахрли 1-ўринни Нукус шаҳридан Эрнияз Ўтепбергенов, 2-ўринни Давлет Муратбоев, 3-ўринни эса Амударё туманидан Дастонбек Жуманазаров ва Жонибек Бахтиёровлар эгалладилар. Қизлар ўртасида фахрли 1-ўринни Нукус шаҳридан Айгул Атабаева, 2-ўринни амударёлик Севинч Pажапова, 3-ўринни эса Нукус шаҳридан Кунсулув Қўшмуратова ва Тахиятош туманидан Муниса Жалғасова эгалладилар.\nЧемпионатда баҳслар аралаш жуфтлик ва жуфтлик жамолар ўртасида ҳам ўтказилди. Аралаш жуфтлик мусобақалари натижаларида кўра фахрли 1-ўринни Нукус шаҳридан Саломат Қадримбетов ва Лайло Аллабергановалар эгалладилар. Чунингдек, ўғил болалар ўртасида жуфтлик баҳсларда Амударё туманидан Акбар Қурбонбоев ва Pусланбек Марксовлар фахрли 1-ўринни эгалладилар. Чемпионат ғолибларига медаллар ва қимматбаҳо совғалар топширилди.\nМазкур чемпионат юртимизда болалар спортини ривожлантириш борасида амалга оширилаётган ислоҳотларнинг самараси сифатида кўплаб ёш иқтидор эгаларини кашф қилди. Унда иштирок этган ўсмирлар ва ёшлар эса нафақат куч ва маҳоратларини синовдан ўтказишди, балки соғлом турмуш тарзи сари қадам ташлаб, саломатликларини мустаҳкамладилар. Дарҳақиқат, фарзанди камолини кўриш, унинг ҳаётда ўз ўрнига эга бўлишини олий мақсад деб биладиган ҳар бир ота-она учун ўғил-қизининг саломатлиги, жисмоний этуклиги – баркамоллигидан ортиқ бахт бўлмаса керак. Бу бахтга эришиш, эзгу орзу-умидларнинг ушалишида спорт муҳим аҳамият касб этади. Ҳар томонлама этук, юртимиз шаънини кўкларга кўтарадиган, баркамол авлоднинг шаклланишига ўз ҳиссасини қўшаётган туман болалар-ўсмирлар спорт мактаби жамоасига эса улкан зафарлар ва муваффақиятлар тилаймиз.\nЁШЛАP - СОҒЛОМ ТУPМУШ ТАPЗИ ТАPАФДОPИ\n“Кексалик гашти” лойиҳаси - амалда\nАМУДАPЁЛИК СПОPТЧИ ТЕННИС БЎЙИЧА ЎЗБЕКИСТОН ЧЕМПИОНИ БЎЛДИ\nЯнгиланди: 53 дақиқа олдин


Fiat Chrysler (FCA) автомобилсозлик концерни ва Peugeot, Citroen ва Opel автомобил брендларини бирлаштирувчи PSA француз гуруҳи директорлар кенгашлари икки компания бирлашишини маъқуллашди. Бунинг натижасида автомобиллар бозорида янги етакчи пайдо бўлади.\nFCA ва PSA 50/50 асосида тўлиқ бирлашишга келишиб олди, яқин ҳафталарда компаниялар ҳамфикрлик ҳақидаги меморандумни имзолашни мўлжаллашмоқда. Бирлашишдан кейин икки компания акциядорлари бирлашган компаниянинг 50 фоиздан акцияларини олишади. Янги компанияга PSA бош директори Карлос Таварес бошчилик қилади, Fiat Chrysler бошқарув раиси Жон Элкан компаниянинг директорлар кенгаши раиси бўлади.\nТомонлар режаларига кўра, компаниялар бирлашиши натижасида бозорда капиталлашуви 48 млрд долларни ташкил қилувчи ва умумий тушуми йилига 190 млрд долларгача етувчи автогигант пайдо бўлади. Йиллик ишлаб чиқариш ҳажми 8,7 млн автомобилни ташкил қиладиган ушбу компания Volkswagen, Toyota ва Renault-Nissan’дан кейин дунёда энг кўп автомобил ишлаб чиқарувчи тўртинчи йирик компанияга айланади.


“Локомотив” Эрон жамоаларига қарши қандай натижалар қайд этган?\n18 февраль, 2018, 11:40\nХабарингиз бор эртага Ўзбекистоннинг амалдаги чемпиони ва кубоги соҳиби ҳисобланган Тошкентнинг “Локомотив” клуби Осиё Чемпионлар Лигасининг 2-турида Эронда “Зоб Аҳан” меҳмони бўлади.\nҚитъанинг клублар ўртасидаги энг нуфузли мусобақасида 6 мавсумдан буён иштирок этиб келаётган “темирйўлчилар” шуларнинг 2тасини саралаш босқичидан ўта олмаган.\nБу йил ҳам “Локомотив” мавсумни БААнинг “Ал Ваҳда” клубига қарши баҳс билан бошлади. 5:0 ҳисобида ғалабага эришган “Локо” шу тариқа Чемпионлар Лигасидаги ўзининг энг йирик ҳисобдаги ғалабасини такрорлади. Энди “Локомотив”ни Эроннинг “Зоб Аҳан” жамоасига қарши сафарда бўладиган учрашув кутиб турибди.\nШу ўринда таъкидлаш жоизки, “Локомотив” ОФК Чемпионлар Лигаси доирасида Эрон жамоаларига қарши 6та беллашув ўтказган. Дастлаб 2015 йилги мавсумда “Фулад” билан тўқнаш келган “Локомотив” уйда 1:1 ҳисобида дуранг ўйнаган. Сафарда эса омад рақибга кулиб боққанди ва эронликлар 1:0 ҳисобида зафар қучишганди.\n2016 йилда эса “Локомотив” билан битта гуруҳдан Эроннинг “Сепаҳон” жамоаси ўрин олганди. Ўшанда “Локо” ҳар икки ўйинда ҳам (1:0 ва 2:0) форс жамоасини мағлуб этишнинг уддасидан чиққанди.\nЎтган мавсумда эса “Локомотив” “Истиқлол” билан тўқнаш келди. Тошкентда ўтган матчда 1:1 ҳисоби қайд этилганди. Эронда эса “Истиқлол”га омад кулиб боқди ва мезбонлар 2:0 ҳисобида зафар қучишганди.\nЭслатиб ўтамиз, "Зоб Аҳан" - "Локомотив" ўйини эртага Тошкент вақти билан соат 17:30да бошланади.


"Ливерпуль" Морено ўрнига янги ҳимоячи сотиб олмаслиги мумкин - Offside.uz – Offside'да бўлинг, офсайдда қолманг!\n"Ливерпуль" Морено ўрнига янги ҳимоячи сотиб олмаслиги мумкин\nУ ёш футболчиларни кўз остига олиб қўйган.\n"Ливерпуль" клуби бош мураббийи Юрген Клопп таркибга чап қанот ҳимоячиси қўшиб олинмаслиги мумкинлигини инкор этмади.\nЭслатиб ўтамиз, чап қанот ҳимоячиси Альберто Морено яқиндагина шартномаси якунлангач "Севилья"га кўчиб ўтган эди.\n“Ҳозирча буни тасдиқламайман, аммо рад ҳам этмайман. Биринчи навбатда клуб ушбу трансферни амалга ошира оладими ёки йўқ, шуни ҳисоб-китоб қилиб олиш керак. Биз ҳозирча ушбу позицияга 2 та ёш футболчини кўзлаяпмиз. Бундан ташқари бизда Жеймс Милнер ҳам бор”, - дейди германиялик мутахассис.\n16/07, 09:10 0


Гвардиола "Эвертон"га қарши ўйиндан сўнг нималар деди? / CHAMPIONAT.asia\n21:18"Насаф" - "Бунёдкор" 5:0. Highlights 1 21:14"Цинциннати" Яп Стамни истеъфога чиқарди 1 21:00Суперлига. "Локомотив" баҳсли пенальти эвазига "Машъал"ни мағлуб этди 20 20:55Суперлига. "Насаф" тўхтамаяпти. "Бунёдкор"га Қаршида жавобсиз бешта гол урилди 137 20:53"Севилья" Ланглени қайтариши мумкин 0 20:33Мата келаси йил "Манчестер Юнайтед"ни тарк этиши мумкин 0 20:06Остон Ўрунов "Уфа"нинг умумий гуруҳ машғулотларига қайтди 3 19:43АПЛ клублари бошқа мамлакатларда 39-турни ўтказмоқчи эмас 0 19:27Диего Симеоне: "Чемпионлар лигасида "Милан"га қарши ўйнаш — фантастика" 0 19:05Пеп Гвардиола: "Умид қиламанки, Месси "Манчестер Сити"га қарши ўйнайди" 6 18:47Уч клуб Бернарду Силва учун даъвогарлик қилмоқда 2 18:24Пиоли: "Атлетико" ҳар бир хатомиздан фойдаланишга тайёр" 2 18:01Карикатура: "Реал" бўшашма, "Барселона" вулқони тез орада отилади 23 17:37Рэшфорд ушбу ҳафтада машғулотларни давом эттиришни режалаштирмоқда 4 17:13Футзал. Рўйхатдан ўтказишнинг сўнгги муддатлари 0\nГвардиола "Эвертон"га қарши ўйиндан сўнг нималар деди?\n18 фев 08:49\n"Манчестер Сити" бош мураббийи Пеп Гвардиола АПЛнинг қолдирилган 16-тури доирасида "Эвертон"га қарши ўтказилган ўйиндан кейин ўз фикрларини билдириб ўтди.\n"Ҳақиқатдан ҳам қийин ўйин. Майдон идеал ҳолатда эмас. Бундан ташқари, "Эвертон" жисмоний тайёргарликка катта аҳамият беради. Биз яхши ўйнадик, йигитлар керакли тарзда ҳаракат қилишди ва биз уч очко тўпладик.\nОлдинги чизиғимизда ўз ишининг усталари бор, аммо уларнинг муваффақияти тўп оширишларга ҳам боғлиқ.\nФутбол фақат ҳимоя ёки ҳужумдан иборат эмас. Яхши ҳимоясиз соврин юта олмайсиз. Биз кам гол ўтказиб юборяпмиз ва дарбозамиз олдида ҳам кўп вазият бўлишига йўл қўймаяпмиз. Аҳир "Эвертон" Олд Траффорд"да учта гол урган, "Тоттенхэм"га бешта тўп киритган - жамоа голли имкониятлар ярата олади", - деди Гвардиола.\nПеп Гвардиола: "Умид қиламанки, Месси "Манчестер Сити"га қарши ўйнайди" 6\nГвардиола: "Балки, бир кун келиб, хўжайинлар нима учун Англияда бешта алмаштириш қоидаси йўқлигини тушунтириб беришар" 7\nПеп Гвардиоланинг илтимосидан сўнг "Этихад"га 53 мингга яқин мухлис ташриф буюрди 5\nПеп Гвардиола: "Стерлингсиз "Ман Сити"нинг муваффақияти имконсиз бўларди. У жуда муҳим" 1\nГвардиола "Манчестер Сити" устози сифатида 300 ўйинлик маррани забт этди 6


ХАВФНИНГ КАТТА-КИЧИГИ БЎЛМАЙДИ » Иштихон овози газетаси\nКейинги вақтларда ис газидан заҳарланиш ҳолати ҳақидаги хабарлар тез-тез тарқалмоқда. Бу одамларни доимо ҳушёр бўлишга чақиради. Ҳар бир одам ис гази, ундан эҳтиёт бўлиш, бундай ҳолатларда биринчи ёрдам кўрсатиш қоидаларини билишини такозо этади.\nХўш, ис гази ўзи нима? Ёқилғи маҳсулотлари ичида бошқаларига нисбатан хавфлироқ бўлгани – бу табиий газ ҳисобланади. Табиий газнинг тўлиқ ёнмаслиги, газ оқимининг бехосдан узилиб қолиши, хона ичида газ тўпланиши, газни ёқиб қаровсиз қолдириш, иситиш тизимларига газни улашда хавфсизлик қоидаларига риоя қилмаслик оқибатида портлаш ва ёнғин содир бўлиши ҳамда табиий газ ва ис газларидан заҳарланиш ҳолатлари билан боғлиқ бахтсиз ҳодисалар содир бўлиши мумкин.\nИс гази хонадонларимизда фойдаланиладиган табиий газнинг тўлиқ ёнмаслиги, кўмир ва органик моддаларнинг чала ёнишидан ҳосил бўладиган газдир. Ис гази инсон организмининг нафас йўллари ва нафас аъзоларига кучли таъсир қилади. Ис гази нафас йўллари орқали организмни, хусусан, марказий асаб системасини зарарлайди. Ис газидан қатор органик моддалар синтез қилувчи корхоналарда, гаражларда вентиляция ёмон бўлганда, янги бўялган, шамоллатилмайдиган хоналарда, шунингдек, уй шароитларида табиий газ ёниб турганда ва печка билан иситиладиган уйларда печка қопқоғи ўз вақтида ёпилмаганда заҳарланиб қолиш мумкин.\nИс гази (углерод оксиди) — рангсиз, таъмсиз, ҳидсиз заҳарли газ. Кимёвий формуласи — CO. Ис гази (СО) — ер юзида энергияни жадал ишлатилишидан юзага келадиган, табиатда энг кўп тарқалган заҳарловчи газлардан биридир. Қазиб олинадиган ёқилғиларнинг тўлиқ ёнмаслиги Ис газининг бош манбаидир, у асосан кўмир, табиий газ ва бошқа ёқилғиларнинг тўлиқ ёнмасли сабаб юзага келади. Нафас олинувчи ҳаво таркибида 0,1 фоиз ис газининг бўлиши, ўлим ҳолатига олиб келиши мумкин.\nИс гази организмга тушганда у қон таркибидаги гемоглабин ва кислород ташувчи эритроцитларни ўзаро боғлаб, кислородни тана бўйлаб ҳаракатланишини чеклайди. Натижада инсон ҳушини йўқотади.\n-Жабрланувчини зудлик билан газланган ҳудуддан тоза ҳавога олиб чиқиш керак;\n-Жабрланувчининг қўл ва оёқларини кўтарилган ҳолатда ётқизиш;\n-Нафас олишига халақит берувчи барча нарсаларни йиғиштириш (тугмаларни ечиб, ёқани очиш, камарни бўшатиш ва бошқалар);\n-Жабрланувчининг ухлаб қолмаслигини назорат қилиш. Жабрланувчини юргизиш тақиқланади;\n-Жабрланувчи нафас олмаётган бўлса, унга тоза ҳавода ёки ҳавоси яхши айланадиган хонада сунъий нафас олдиришни бошлаш лозим;\n-Нашатир спиртини ҳидлатиш;\n-Ҳушига келган вақтида йиқилиб, жароҳатланмаслиги учун чоралар кўриш;\n-Жабрланувчининг ҳолати яхши бўлса, иссиқ чой ёки қаҳва ичириш;\n-Кислород ёстиғи ёрдамида кислород бериш.\nҲар қандай кўнгилсиз ҳодиса кўнгилни хира қилади. Шу боис, доимо қоидаларга қатъий амал қилиш, газ ва иситиш ускуналаридан фойдаланганда эҳтиёткорликни унутмаслик лозим.\nтумани Фавқулодда вазиятлар бўлими\nхавфсизлик тарғиботи бўлинмаси бошлиғи.\nтуман Фавқулодда вазиятлар бўлими бошлиғи ўринбосари\nпрофлактика ва назорат бўлинмаси бошлиғи.\nҚОНУНГА ХИЛОФ ҲАРАКАТ ЖИНОЯТ ЭКАНЛИГИНИ УНУТМАНГ!\nСузишни билмасангиз, сувга тушманг!\nШ.НЕГМАТОВ: МАНА, ИМКОНИЯТ, ҲАРАКАТ ЭСА СИЗДАН..!


1013456 одам COVID-19га қарши эмланди\nВилоятимизда 1013456 одам коронавирусга қарши эмланди. 956712 одам иккинчи компонентини олди. 3227 фуқаро вакцина олиш истагини билдирган.\nСўнгги кеча-кундузда вилоятимизда 22 кишида COVID-19 вируси қайд этилди. Бир кеча-кундуздаги ўсиш 0,14 фоизни ташкил қилди. Вилоятимизда пандемия бошлангандан буён қарийб 1125300 одам ПЗР тест топширди.\nЮқумли касалликлар шифохонасида 930та ўрин мавжуд бўлиб, 593таси бўш. Пандемия бошлангандан буён касаллик белгилари бўлган 15552 бемор рўйхатга олинди. Уларнинг 7707 нафарида касаллик аломатсиз ўтган.\nБугунги кунда вилоятимиз аҳолиси Спутник-V, QazVac ва Sinopharm вакциналарини олиш мумкин.\nВилоят ҳокимининг матбуот хизмати, 2021-11-25, 20:29 58\nАҳоли саломатлиги – бош мезон 54


Ўзбекистонда фермерлар учун дастур доирасида онлайн-ветеринария ишга туширилмоқда » Sangzor.uz - Инновацион ахборот портали\nSangzor.uz » Иқтисодиёт » Ўзбекистонда фермерлар учун дастур доирасида онлайн-ветеринария ишга туширилмоқда\nЎзбекистонда фермерлар учун дастур доирасида онлайн-ветеринария ишга туширилмоқда\nДастур чорвадорлар учун ўқув семинарларини, россиялик мутахассислардан ветеринария бўйича маслаҳатларни ва фермерларга наслдор қорамолларини сотишни ўз ичига олади.\n2 июнь куни Урганчда Хоразм вилояти чорвадорлари учун семинар бўлиб ўтди. Давлат ветеринария қўмитаси ва Jizzax Organic миллий кластери бу тадбирга ташкилотчи бўлдилар. Шу каби ўқув семинарлари 2021 йилда бутун республика бўйлаб ўтказилади.\nТадбир давомида Ўзбекистонда онлайн-ветеринариянинг ишга туширилиши эълон қилинди. Jizzax Organic компаниясининг россиялик мутахассислари қорамолларни масофадан туриб кўрикдан ўтказишади ҳамда уларнинг эгаларига даволаш, боқиш ва дори воситаларини қўллаш бўйича маслаҳатлар беришади.\n“Онлайн-ветеринария соҳани ривожлантиришнинг ушбу босқичида жуда зарур. Фермерлар тез-тез касал ҳайвонларни кўрикдан ўтказиш учун Jizzax Organic’ка мурожаат қилишади. Фермерларга бундай ёрдамни кўрсатиш учун бизда ресурслар ва юқори малакали ишчилар мавжуд. Ветеринария аутсорсинг нархи энг паст даражада бўлиб, фақат сарфланган харажатларни қоплаш учун ўрнатилган», - деди Jizzax Organic директори Ҳикматилла Каримов.\nСеминар ташкилотчилари, шунингдек, қорамол наслдорлигини яхшилаш ва Ўзбекистон бозорини сифатли гўшт билан таъминлаш соҳасида амалга оширилаётган ишлар ҳақида сўз юритдилар. Эндиликда фермерлар учун қуйидаги имкониятлар мавжуд:\nветеринария қўмитасидан бериладиган давлат субсидиялари: зотдор молларнинг ҳар бир бирлиги учун 1 миллиондан 2 миллионгача, гўшт учун боқилган ҳайвоннинг ҳар бир килограмм тирик вазнига 2 минг сўм;\nАҚШ, Россия ва Европадан келтирилган иккинчи тоифали ғунажинларни таннархи бўйича сотиб олиш. Jizzax Organic кластери зотли ҳайвонни импорт қилиш ва иқлимга мослаштириш билан боғлиқ барча хатарларни ўз зиммасига олади, шунингдек, кейинчалик туғилган бузоқларни деҳқондан бозор нархидан юқори нархда сотиб олиш мажбуриятини олади.\nУшбу комплексли дастур, бозорга юқори сифатли маҳаллий маҳсулот кириб келиши ҳисобига, гўшт нархларини пасайтириши ва унинг импорт ҳажмини камайтириши кутилмоқда.\n«Jizzax organic» МЧЖ ХК Вазирлар Маҳкамасининг 2019 йил 23 июлдаги 619-сон Қарорига мувофиқ Ўзбекистон Республикаси Президентининг Ўзбекистон Республикасини 2017-2021 йилларда ривожлантиришнинг бешта устувор йўналиши бўйича Ҳаракатлар стратегиясида белгиланган вазифаларни бажариш учун ташкил этилган. Корхонанинг иши Ўзбекистоннинг қишлоқ хўжалиги секторини ривожлантиришга йўналтирилган. «Jizzax organic» МЧЖ ХК чорвачилик, ўсимликшунослик ва селекция-генетика ишлари билан шуғулланади. Жиззах қишлоқ хўжалиги кластерига инвестициялар суммаси 150 млн АҚШ долларини ташкил этади.\nДавлат божхона қўмитаси махфий юклар ортилган фуралар ҳақида: «Тарқалган хабарлар ҳеч қандай асосга эга эмас»


Йигит Али Мамаджонов Райхонга хиёнат қилдими? | Бош саҳифа\nЙигит Али Мамаджонов Райхонга хиёнат қилдими? Қўйилган вақти 10.08.2016 | Муаллиф: faqat.uz Унинг бошқа оиласи борми? Бир неча кундан бери интернетда тарқаган шу суратдан кейин, кўпчилик Йигит Алини чиндан хам Райхонга хиёнат қилганликда айбламоқда. Уни бошқа оиласи борлиги ва қиз фарзанд кўргани тўғрисида хикоялар тўкиб юборишди. Аслида эса бундай эмас. Бу фотосурат фильм жараёнидан олинган фото. Унда Йигит Али Мамаджонов ва Ситора Алимжонова эр хотин образида намоён бўлишган. Райхоннинг мухлислари ҳавотирга тушмасалар хам бўлади. Лекин Райхон билан Йигит Али Мамаджонов нима учун ажрашганлиги сухбат давомида айтиб ўтишса барча гап сўзларга нуқта қўйишган бўларди. Оила хар кимнинг шахсий чегараси.


Fergana.uz - "КЛАСС! ЗЎР!" ЛОЙИҲАСИ ДОИРАСИДА РОССИЯЛИК МУТАХАССИСЛАР ФАРҒОНАГА КЕЛИШДИ amCharts examples\n"КЛАСС! ЗЎР!" ЛОЙИҲАСИ ДОИРАСИДА РОССИЯЛИК МУТАХАССИСЛАР ФАРҒОНАГА КЕЛИШДИ\n2021-02-22 19:58:20 37\nЎзбекистон Республикаси Халқ таълими вазирлиги ҳамда россиялик тадбиркор Алишер Усмоновнинг «Санъат, фан ва спорт» хайрия жамғармаси ҳамкорлигида амалга оширилаётган "Класс! Зўр!" лойиҳаси доирасида Россия Федерациясидан 7 нафар рус тили мутахассислари Фарғона вилоятига етиб келишди.\n"Класс! Зўр!" лойиҳасидан кўзланган асосий мақсад, мактабларимизда рус тили фани ўқитилишини сифат жиҳатдан янада юқори даражага кўтариш, қолаверса, рус тили фани ўқитувчиларига услубий ёрдам кўрсатиш, ўқитишнинг илғор усулларини жорий этиш бўйича ўзаро тажриба алмашишдан иборат.\n22 февралдан бошлаб россиялик мутахассисларнинг вилоятдаги қатор умумтаълим мактаблари рус тили ва адабиёти фани ўқитувчилари билан учрашувлар ўтказиши белгиланган.\nБугунги кунда вилоят халқ таълими бошқармаси тасарруфидаги 948 та таълим масканида 3 минг 233 нафар рус тили ва адабиёти фани ўқитувчилари фаолият кўрсатмоқда.


Хитой БМТ Хавфсизлик кенгаши Россиянинг Сурия бўйича резолюциясини маъқулламаганидан афсус билдирди\n07:50 / 09.10.2016\nХитойнинг БМТдаги доимий вакили Лю Цзеи БМТ Хавфсизлик кенгаши Россиянинг Сурия бўйича таклиф қилган резолюциясини маъқулламаганидан афсус билдирди. У бу ҳақда Хавфсизлик кенгашида айтиб ўтди. Бу ҳақда РИА “Новости” ахборот агентлиги хабар бермоқда.\nХитой вакилининг фикрича, Москва тайёрлаган ҳужжатда Сурия ихтилофининг барча томонлари урушни тўхтатишга ва гуманитар карвонлар учун хавфсиз йўлларни очишга чақирилган.\nЛю Цзеининг ўзи Россия таклиф қилган резолюцияни "тўлиқ ва мувозанатлашган", Франция таклиф қилган резолюцияни эса Суриянинг мустақиллиги ва ҳудудий яхлитлигига нисбатан ҳурматсизлик деб ҳисоблашини айтди. Бу лойиҳада бир қатор давлатларнинг конструктив таклифлари ўз аксини топмаган, деб изоҳлади бу фикрини хитойлик дипломат.\nХитойнинг ўзи эса резолюция бўйича овоз беришда бетарафлик билдирган.\nРоссия БМТ Хавфсизлик кенгаши Сурия бўйича резолюция


Хитойликлар Италия бозорини кўзлашмоқда - Спорт UZ - Скачать музыку бесплатно новинки музыки 2016-2017\n“Удинезе”клуби раҳбарияти жамоанинг 15-20 фоиз миқдоридаги акцияларини хитойлик инвесторлардан бирига сотиши мумкин. Харидорларнинг номи ҳали ошкор этилганича йўқ. Фақатгина, киритиладиган сармоялар янги стадион қурилишига қаратилиши айтилмоқда. Бу ҳақда Football Italia хабар бермоқда. Хабар қилинишича, савдо билан боғлиқ дастлабки музокаралар Хитойда бўлиб ўтган. Эслатиб ўтамиз, авввалроқ, Хитойнинг “Wanda Group” компанияси “Атлетико” клубининг акциялар пакетининг бир қисмини харид қилган эди. - деб хабар бермоқда Stadion.uz нашри.


Арабистон денгизи узра йирик авиаҳалокат юз беришига бир бахя қолгани маълум бўлди\n14:28 / 18.03.2017\n2017 йилнинг бошида Арабистон денгизида иккита йўловчи самолётининг бир-бирига хавфли масофага қадар келиши жиддий ҳалокат билан якун топиши мумкин эди. Бу ҳақдаги маълумот ОАВда эндигина тарқалди. Авиация ҳодисаларини кузатиб бориш билан шуғулланувчи Aviation Herald нашри шу ҳақда маълум қилди.\nНашр маълумотига кўра, 7 январь куни эрталаб Emirates авиакомпаниясининг Дубайдан Сиднейга парвоз қилаётган A380-800 йўловчи лайнери Арабистон денгиз узра учаётганида, Германиянинг MHS Aviation бизнес-операторига тегишли бўлган Bombardier Challenger 604 бизнесжети унинг йўналишини тўсиб чиққан.\nБизнес-жет улкан лайнердан бироз орқада ҳамда ундан 300 метр пастроқ масофада учиб ўтган. Бу самолётнинг ўзига ҳаво оқими изига тушиб қолиши ҳамда бошқарувнинг йўқотилишига олиб келган. Самолёт ҳавода уч-беш марта ағдарилиб кетган, парвоз режимининг бузилиши эса ҳар икки турбореактив двигателлар ишлашининг тўхтатишга сабаб бўлган ҳамда самолёт бир зумда пастга тушиб кетган.\nЖет тахминан уч километр пастга қулаб борган, сўнгра учувчилар двигателларни ишга тушириб юборди ва бошқарувни ўз қўлларига олдилар. Кейинчалик оператор-компания омон қолган лайнерни парвозга яроқсиз деб баҳолади, самолётнинг бир неча йўловчилари эса жароҳат олган. Бу ҳолат юзасидан суриштирув ишлари ҳамон давом этмоқда.\nсамолёт Арабистон денгизи


На хурсанд бўлишни, на хафа бўлишни биламан. Юрагимни эзаётган кучли оғриқлар аламини бироз унутай, деб анҳор бўйлаб ўзим ҳам билмайдиган манзил томон одимлаб борар эканман, барча бўлиб ўтган воқеалар кўз ўнгимда кино тасмасидек гавдалана бошлади. Хатоларим эса худди ой юзидаги доғ каби ажралиб турарди...\nМенинг ҳам барча қизлар каби орзу-умидларим бир жаҳон эди. Бир хонадоннинг суюкли келини, бир инсоннинг севимли рафиқаси бўлишни истардим. Лекин бу йўл осон эмаслиги, қийинчиликлар бўлиши, уларни енгиб ўтишда сабр ва бардош кераклиги ҳақида сира ўйлаб кўрмаган эканман. Ёшим йигирмадан ошиб, қўшни маҳалланинг намунали хонадонларидан бирига келин бўлдим. Турмуш ўртоғим ўқиган, ҳамма нарсани тушунадиган инсон эди. Оиланинг ёлғиз келини бўлганим учун қайнота-қайнонам еру кўкка ишонишмасди. Мен ўзим орзу қилган бахтга эришдим, деб ўйлагандим. Эрталаб уйғонсам, қайнонам мендан аввал туриб нонушта тайёрлаб қўярди. Кун бўйи қиладиган ишим овқат пишириш, уй тозалаш эди, холос. Аммо ҳаёт бир текис давом этмас экан. Келин бўлиб тушганимдан уч ойлар ўтиб қайнопамнинг турмуш ўртоғи оғир хасталикдан вафот этди. Шундан кейин улар икки боласи билан бизникида яшай бошлашди. Аввал раҳмим келиб ҳаммасига чидадим, ғашим келса ҳам ичимга ютишга ҳаракат қилдим. Бора-бора сабр косам тўлди. Болаларининг уйларни тўзитиши, эримнинг уларга тинимсиз совға-салом кўтариб келишидан асабим бузилар, жаҳлимни зарда билан кўрсатиб бироз енгил тортардим. Қайнопамнинг ҳадеб ишимга аралашаверишини-ку айтмаса ҳам бўлади. Бир хўп дедим, икки хўп дедим, бўлмади. Тез-тез гап қайтарадиган, жеркиб ташлайдиган бўлдим. Энди билсам, ўшанда опам билмаганларимни ўргатишга ҳаракат қилган экан. Майли, мен ғўрлик қилибман, аммо нега ойим йўл кўрсатмади, деган савол ичимни тирнай бошлади. Ойимга кунда-кунора қўнғироқ қилиб, бўлиб ўтган воқеаларни гапириб берардим. Улар ҳам тўғри қилибсан, индамай ўтирсанг бошингга чиқиб олишади, деб мени қўлларди. Агар ўшанда хато қилаётганимни айтиб, йўлга солганда, ҳозир фарзандимни отасиз қандай вояга етказаман, деган ўй мени қийнамаётган бўлармиди. Бу аламнинг олдида бошқа ташвишлар бир зумда аҳамиятини йўқотди гўё. Эҳтимол, ўшанда оғирроқ бўлганимда, ҳозир ширингина оилам даврасида бу қувончли хабарни нишонлаётган бўлармидик.\nЎша куни ҳовли супураётгандим, қайнопамнинг кичик ўғли ортимдан қоғоз йиртиб, тўзитаётганини кўриб қолдим. Асабларим таранглигиданми, ўзимни тўхтатиб туролмай, «ҳой етимча, бу нима қилганинг», деб юзига тарсаки туширдим. Айни шу маҳал турмуш ўртоғим ҳам ишдан келиб қолди. Нима бўлаётганини тушунмай, бир болага, бир менга қарарди. Орадан бир дақиқа ҳам ўтмай, юзимга урилган тарсаки зарбидан нафасим бўғзимга тиқилиб қолди. Кутилмаган бу ҳолатдан ўзимни йўқотиб қўйдим. Нима қиларимни билмай, дарвозадан кўчага отилиб чиқдим. Ортимдан ҳеч ким эргашмади. Қандайдир куч мени уйимгача етаклаб келди. Бир аҳволда, сочларим тўзиб уйга кириб борганимни кўрган онам дод-вой солиб бағрига босди. Қани энди ўшанда койиб, ортимга қайтариб юборганда. Лекин менга ғамхўрлик қилди, боламга яхши бўлсин, деб хато қилаётганини англамади. Орадан бир кун ўтиб, мени олиб кетишга келган қайнонамнинг олдига йўлатмади ҳам. «Мен қизимни калтаклашингиз учун узатганим йўқ. Бемалол ўғлингизни бошқасига уйлантириб қўяверинг», деб устидан бир челак сув қуйгандек қилиб чиқариб юборди.\nМен ҳам турмушнинг бунчалар нозик эканини англаб етмай, ота уйимда эркалигимни қилиб яшаб юравердим. Дадам ҳам биттагина қизи бўлганим учун кимнингдир қўл кўтаришини сира кўтара олмади. Майли, ота-онам болам деб мени авайлаган экан, нега ўшанда ўзим аввал қўл кўтарганимни тан олиб улардан узр сўрамадим. Энди нима қиламан? Қайнопамнинг ўғлига «етимча», деб қўл кўтариб, ўзимнинг фарзандимни тирик етим қилиб қўйган бўлсам-а? Йўқ, мен бахтимдан воз кечмаслигим керак. Кўзим очилди, кеч бўлса ҳам кўзим очилди. Хаёлимга келган бу фикрлардан танамга куч йўрғалаб, мени тезроқ қадам ташлашга ундади. Худди бир жойга шошаётган кишидек, уй томон йўл олдим. Олисдан эшигимиз олдида турган юк машинаси эътиборимни тортди. Юрагимга ғулғула ўрмалади. Ўйлаганим хато чиқишини шунчалар истардимки, аммо...\nЮк машина тўла менинг келинлик сарполарим экан. Турмуш ўртоғим мендан кечибди. Опасининг дилини оғритганимни, жиянини «етимча» деб ҳақоратлаганимни сира унута олмаётган эмиш. Ҳайронман, ўзимни баланд жарликдан қулагандек чилпарчин сездим. Қанийди, ҳаммаси туш бўлса, юзимни ювиб ташлаб, яна ўша бахтли ҳаётимда яшашни давом эттирсам. Аммо назаримда, анча кеч бўлди. Совиган кўнгиллар энди исимайди. Энг алам қиладигани эса бу қайғулар фақат бир менга эмас бағримдаги боламга ҳам азоб бериши. Уни дунёга келмасидан аввалроқ ташвишга солдим, бахтидан мосуво қилдим...\n🕔12:32, 26.06.2020 ✔160\n🕔12:31, 26.06.2020 ✔157\n🕔12:28, 26.06.2020 ✔156\n✔ 160 🕔 12:32, 26.06.2020\n✔ 157 🕔 12:31, 26.06.2020\n✔ 156 🕔 12:28, 26.06.2020\n✔ 336 🕔 12:29, 15.06.2020\nБОШДАН УСТУН ҚАДРИЯТ\nЎзбек аёлларининг бошига ўрайдиган миллий либосларидан бири – лачакдир. Унинг ҳар бир минтақага хос турлари мавжуд. Ҳозирги пайтда лачакнинг хилма-хил тури кўп учрайдиган минтақа бу – Сурхон воҳаси ҳисобланади.\n✔ 201 🕔 12:28, 15.06.2020


Қирғизистонда сайловчининг овози неча доллар?\nҚирғизистондаги сиёсий партиялардан бирининг вакиллари сайловчилар билан учрашмоқда.\nҚирғизистонда 4 октябрда ўтадиган парламент сайловида иштирок этаётган 14 сиёсий партия мамлакатдаги ҳар бир сайловчи овози учун қаттиқ кураш олиб бормоқда. Айрим партиялар ўзлари учун овоз берадиган сайловчиларни топиб берган тарғиботчиларга минглаб доллар пул таклиф қилаётган бўлса, айрим партиялар қишлоқлар ва шаҳарлардаги маҳаллаларни ободонлаштириш ишларини олиб бормоқда.\nЖалолободдаги сайлов олди жараёнида фуқаролар орасида тушунтириш ишларини олиб бораётган тарғиботчилардан бири Озодлик радиоси қирғиз хизматига парламент сайловига ўз номзодларини кўрсатган сиёсий партиялар ташвиқот ишларини олиб бораётган одамларга 900-1000 доллар миқдорида пул таклиф қилаётганини айтиб берди:\n-“Бир сайлов участкасидан бизнинг партиямизга овоз берадиган 200дан 500 гача одам топиб берсанг сенга бир ойда камида 50 минг сўм пул ўтказиб берамиз”, деган таклифлар бўлаяпти. Айрим партиялар эса тарғиботчилар топиб берган одамларни йигирмата-йигирматадан йиғиб, зиёфат қилиб беришаяпти, -деди тарғиботчи.\nҚирғизистонда 4 октябрда ўтадиган парламент сайловларида иштирок этаётган 14 сиёсий партия тарғибот-ташвиқот ишларида аҳолининг ижтимоий-маиший муаммоларини ҳал қилишга алоҳида аҳамият қаратаётгани ҳам айтилмоқда.\nСайловда қатнашаётган партиялардан бирининг фаоли Қанжар Мурзаев ўз партияси сайловчилар билан учрашган пайтда бира-тўла айрим муаммоларни ҳал қилиб кетаётгани, бунинг ортидан эса ўша ҳудудда яшовчи аҳоли овозини олишга умид қилаётганини айтди:\n-Масалан, бир қишлоқда сув дамбаси йўқ экан. Бу қишлоққа 300 минг сўм ажратиб бердик. Бошқа бир қишлоқда ичимлик суви муаммоси бор экан. Бу қишлоққа ҳам 350 минг сўм пул ажратдик. Яна бир қишлоқда спорт зали қуриб беринглар, деб шарт қўйишди. Биз уларга аванс тариқасида спорт зал қурилиши учун кетадиган маблағнинг бир қисмини бериб келдик,- дейди Қанжар Мурзаев.\nБу суҳбатдошнинг сўзларига ишонилса, биргина партиянинг ўзи учта қишлоққа камида бир миллион сўм, яъни деярли 15 минг доллар маблағ ажратган. Қирғизистонда эса бу каби қишлоқлар юзлаб топилади.\nҚирғизистонлик жамоат арбоби ва сиёсатчи Максат Жээнбеков сайловчилар сайлов арафасида партиялардан катта миқдордаги пулларни ундириб, ўзига ҳос равишда сиёсатчилардан ўч олмоқда, деб ҳисоблайди:\n-Беш йил депутатлар халқни алдаб келди. Мана энди депутатликка номзодларни алдаш навбати халққа ҳам етиб келди. Ҳозир халқ ҳамма партияга “сизни ташвиқот қиламиз, сизга овоз берамиз”, деб ваъда бериб, барча партиялардан пул ундирмоқда. Одамлар очиқдан – очиқ, “Биз пул берганни сайламиз, мана бу ерга шағал тўктириб беринглар, мана бу йўлни асфальтлаб, мана бу ерга сув чиқариб беринглар”, деб талаб қўймоқда. Бошқа бир партия вакиллари келса, уларга ҳам “сайловда сизни қўллаймиз”, деб ваъда бериб, яна ижтимоий-маиший муаммоларини ҳал қилдириб олаяпти. Сайлов пайтида барча партияларга ваъда бериб қўйган халқимиз кимга овоз бериши ёлғиз Худога аён, - дейди Максат Жээнбеков.


23 декабр куни Олий Мажлис Сенати раисининг биринчи ўринбосари Содиқ Сафоев палатанинг халқаро алоқалар бўйича 2020 йилда қилинган ишлари ҳақида маълумот берди. Kun.uz мухбири сиёсатчининг ҳисоботида келтирилган асосий тезисларни келтириб ўтди.\n«Инсоният нақадар заифлигининг исботини кўрдик»\nСодиқ Сафоевга кўра, пандемия бир аср давомида инсоният кўрмаган ноҳарбий фалокат бўлди.\n«Аввал ҳеч қачон миллиардлаб одамлар уйларида бекилган, чегаралар ёпилган ва иқтисодиёт қотиб қолган ҳолатни тарих қайд этмаган. Биз яна бир бор инсоният нақадар заифлигининг исботини кўрдик», – дея сўз бошлаган у.\nСафоевнинг айтишича, парламент ана шундай оғир шароитга қарамай, «ўз йўлида давом этиш» позициясидан борган.\nЯкунланаётган йилда халқаро парламентлараро фаолиятни ривожлантириш соҳасида Сенатда хорижий давлатлар, халқаро ташкилотлар, халқаро молия тузилмалар ва бизнес вакиллари билан 80га яқин учрашув ўтказилган. Шунингдек, Ўзбекистон парламенти ва хорижий давлат парламентлари ўртасида 43та парламентлараро гуруҳ тузилган.\n«Бизга иқтисодий интеграция керак»\nСенат раисининг биринчи ўринбосари ҳисоботида Ўзбекистоннинг ЕОИИга интеграцияси масаласига ҳам тўхталган.\n«Ўзбекистон учун интеграцион жараёнларда фаол иштирок этиш жуда муҳим. Чунки Ўзбекистон ўзининг жуғрофий жойлашуви нуқтайи назаридан ҳам муайян имтиёз ва муаммоларга эга. Шунинг учун савдо алоқаларини ривожлантириш, транспорт йўлакларини барпо этиш биз учун ривожланишнинг энг муҳим омилларидан биридир.\nПрезидент ўз мурожаатномасида парламентнинг иккала палатасига ҳам ЕОИИ билан ҳамкорлик натижаларини чуқур ўрганиш ва хулосага келиш бўйича топшириқ берган эди. Бизда бу масалада экспертлар томонидан чуқур ўрганишлар ўтказилди ва «кузатувчи давлат» мақоми маъқул кўрилди. Ўйлашимча, бу парламентнинг тугаётган йилдаги энг муҳим ишларидан бири», – деган у.\nБМТ мажбуриятларини бажариш йўлида\nСафоевнинг таъкидлашича, Ўзбекистоннинг кўп томонлама ҳамкорлик алоқалари ҳақида гапирилганда БМТнинг махсус дастурлари, масалан, Барқарор ривожланиш мақсадларини бажаришдаги фаолият жуда муҳим аҳамиятга эга.\n«Бир неча йил аввал қабул қилинган бу дастур ўзининг аъзоларидан 2030 йилга қадар муайян кўрсаткичларга эришишни талаб қилади.\nБунда биринчи мақсад – инсоннинг ривожланиши. Ундан, шунингдек, фуқароларнинг моддий, маънавий эҳтиёжларини, хавфсизликни таъминлаш, таълим, соғлиқни сақлаш тизимларини ривожлантириш, гендер тенглиги ва бошқа масалалар ўрин олган», – дея таъкидлаган у.\nСиёсатчига кўра, президент топшириғи билан бу дастур бевосита парламент назоратида туради.\n«Феврал ойида парламент палаталари кенгашларининг қўшма қарори билан махсус парламент комиссияси тузилди. Унинг биринчи натижалари ҳам кўринмоқда. Масалан, бу йил бизда Ихтиёрий миллий ҳисоботи лойиҳаси ишлаб чиқилди. Лойиҳа шу йил БМТнинг иқтисодий ва ижтимоий кенгаши (ЭКОСОС) бошчилигида ўтказилган сиёсий форумда тақдим этилди», – деган Сафоев.\nБМТнинг 75-сессиясида Ўзбекистон билдирган ташаббуслар ижроси йўлида\nПарламент учун яна бир муҳим йўналиш БМТнинг 75-сессиясида Ўзбекистон билдирган ташаббусларнинг ўз вақтида амалга оширилишини таъминлаш ҳисобланади.\nСодиқ Сафоев ўз ҳисоботида шу йўлда қилинаётган ишлар ҳақида ҳам маълумот берган. Унга кўра, ҳозирда БМТнинг Ўзбекистондаги агентликлари билан доимий мулоқот, маслаҳатлашув ва ўзаро ҳамкорлик йўлга қўйилган.\n«Бунда президент Мирзиёев томонидан илгари сурилган 3та муҳим ҳужжат ва у бўйича қуйидаги ишлар қилинмоқда:\n1. Пандемиялар даврида давлатларнинг ихтиёрий мажбуриятлари тўғрисида БМТ кодекси.\nҲозирда бу ҳужжатнинг лойиҳаси ишлаб чиқилди ва БМТга тақдим этилди. Ҳужжат ҳозирда етакчи давлатлар томонидан кўриб чиқилмоқда.\n2. Барқарор ривожланиш мақсадларига эришиш ва инсон ҳуқуқларини таъминлашда парламентларнинг ролини ошириш тўғрисида БМТ резолюцияси.\nБу ҳам янгилик ва Ўзбекистон илгари сурган муҳим ҳужжат. Унинг лойиҳаси БМТ ва ЕХҲТга топширилган. Умид қиламизки, ҳужжат шу йил кўриб чиқилади.\n3. Оролбўйи минтақасини экологик инновация ва технологиялар ҳудуди деб эълон қилиш тўғрисидаги БМТнинг махсус резолюцияси.\nБу нафақат бизга, Марказий Осиёга, балки глобал аҳамиятга эга бўлган муҳим ҳужжат. Ҳозир шу ҳужжат лойиҳалари ишлаб чиқилди ва БМТга кўриб чиқиш учун берилди», – деган Сенат мулозими.\nЎзбекистоннинг хориждаги дипломатик ваколатхоналари устидан парламент назорати ҳақида\nСодиқ Сафоев 2020 йил якуни бўйича ҳисоботининг охирги йўналиши сифатида Сенатда Ўзбекистоннинг янгидан тайинланаётган элчилари «йўл харитаси» кўриб чиқилаётгани ҳақида гапирган.\n«Бунда комиссия аъзолари нафақат элчиликка номзодларнинг «йўл хариталари»ни кўриб чиқади, балки уларга тавсия ва маслаҳатлар беряпти. Бу борада март ойида Европа мамлакатларида фаолият кўрсатаётган 11 нафар элчининг ҳисоботи танқидий эшитилди. Бу ишлар ҳозирда ҳам давом этмоқда», – деган у.\nKun.uz мухбирига кўра, Сафоев ҳисоботини Сенат томонидан йил давомида қилинган ишлар давлат бошқарувида парламентнинг ўрни, ташқи сиёсат ва иқтисоддаги роли ошиб бораётганини кўрсатиши ҳақидаги фикри билан якунлаган.


Қишни кузатиш байрамида 1,5 минг порциядан ортиқ палов сотилди - Халқ сўзи\n16:14 13 Март 2019 Дунё\nЎн кун давом этган ушбу маданият тадбир давомида меҳмонларга 400 минг порция қуймоқ ва оладья тарқатилди. Бу ўтган йилдагига нисбатан 60 фоиз кўпдир. Қолаверса, ёғоч идишда тайёрланган 115 минг литрдан ортиқ қайноқ ичимлик ичилди. Бу ҳақда РИА Новости хабар берди.\nЭътиборлиси, Москвадаги Манежний майдонида турли халқлар таомлари ҳам тақдим этилди. Фестивал кунлари давомида бир ярим минг порциядан ортиқ ўзбек палови, 220 минг порция кабоб, денгиз маҳсулотлари қўшилган 1350 порция паэлья(испан миллий таоми), 900 та стейк, 750 порция боршч(карам шўрва) сотилди.\nИштирокчилар уй дастурхони учун 2 минг кг.дан ортиқ пишлоқ, қарийб 1,5 минг кг. балиқ ва денгиз маҳсулотлари ҳамда 1170 кг.га яқин гўшт маҳсулотлари харид қилишган.\nМаросим давомида, шунингдек, пазандачилик ва ижодий маҳорат мактаблари, очиқ ҳавода ўтказиладиган ўйинлар, кўча театрлари, фольклор чиқишлари, хуллас, барча оилалар маданий ҳордиқ чиқаришлари учун ўйин-кулгилар ташкил этилди.


Осиё Кубоги-2015 Ўзбекистон МТЖ учун қандай ўтган?\n6 январь, 2019, 08:50 788\nБААда ўн олтинчи Осиё Кубоги старт олди.\nШу пайтга қадар ўтказилган қитъа биринчиликларида Ўзбекистон миллий терма жамоаси олти бор иштирок этган.\nXVI ОСИЁ ЧЕМПИОНАТИ. 2015 ЙИЛ\n"Яхши от кейин чопади" деганларидек, саралаш босқичининг биринчи икки баҳсида вакилларимиз фақатгина бир очко жамғаришганди. Бироқ қолган учрашувларда ҳамюртларимиз 3 ғалаба ва 1 дуранг билан ОЧ-2015 йўлланмасини қўлга киритишди. Жамоа бош мураббийи - Миржалол Қосимов.\n6.02.2013. Ўзбекистон - Гонконг 0:0\n22.03.2013. БАА - Ўзбекистон 2:1\nГол: Шоҳруҳ Гадоев 16\n15.10.2013. Ўзбекистон - Вьетнам 3:1\nГоллар: Сардор Рашидов 69, Ау Ван Хоан автогол 74, Игорь Сергеев 90+2\n15.11.2013. Вьетнам - Ўзбекистон 0:3\nГоллар: Воҳид Шодиев 40, Игорь Сергеев 46, Сардор Рашидов 89\n19.11.2013. Гонконг - Ўзбекистон 0:2\nГоллар: Воҳид Шодиев 84, Одил Аҳмедов 89\n5.03.2014. Ўзбекистон - БАА 1:1\nГоллар: Игорь Сергеев 85\nПлей-офф йўлланмасини қўлга киритиш вакилларимиз учун қийинчилик туғдирди. КХДР терма жамоасини мағлуб этганлигимизга қарамай, хитойликларга имкониятни бой бердик. Саудия Арабистонига қарши учрашув чиндан ҳам муросасиз кечди. Сардор Рашидов ажойиб тарзда ҳисобни очганди. Аммо бош ҳакам австралиялик Бенжамин Уильямс дарвозамиз томон пенальти белгилади. Ушбу вазиятдан сўнг мухлислар бу реферини “австралиялик қароқчи” деб аташни бошлашди. Ўзбекистон терма жамоаси Саудия Арабистонини 3:1 ҳисоби билан мағлуб этганди.\n10.01.2015. Ўзбекистон - КХДР 1:0\nГол: Игорь Сергеев 62\n14.01.2015. Хитой - Ўзбекистон 2:1\nГол: Одил Аҳмедов 22\n18.01.2015. Ўзбекистон - Саудия Арабистони 3:1\nГоллар: Сардор Рашидов 2, 79, Воҳид Шодиев 70\nЧорак финалда Жанубий Корея терма жамоаси билан куч синашдик. Беллашувнинг асосий вақтида ким ярим финалга чиқиши маълум бўлмади. Уйинчиларимиз рақиб дарвозаси томон бир нечта ҳавфли хужум яратишди, бироқ ноаниқ. Қўшимча икки таймда иккита гол ўтказиб юбордик.\n22.01.2015. Жанубий Корея - Ўзбекистон 2:0\nБронза медаллари учун баҳсда Ироқ терма жамоаси БААга имкониятни бой берганди.\n30.01.2015 Ярим финал:\nБАА - Ироқ 3:2\nАстралия финалда Жанубий Корея билан куч синашди. Беллашув 4 тайм давом этганди. Кореяликлар иккинчи бўлим оҳирида ҳисобни тенглаштиришган ва ушбу голни "Тоттенхэм" клуби аъзоси Сон Хён Мин урганди. Бироқ 105-дақиқада мезбонлар ҳисобни 2:1 кўринишига олиб келишди.\nАвстралия - Жанубий Корея 2:1\nЭнг яхши ўйинчи - Массимо Луонго (Австралия).\nЭнг яхши тўпурар – Али Мабҳут (БАА) – 5 гол.\nQosimov yaxshi jamoa shakllantirgandi oʻshands